**ევროპარლამენტისა და საბჭოს 2002 წლის 7 მარტის**

**№2002/20/EC დირექტივა**

**ელექტრონული საკომუნიკაციო ქსელებისა და მომსახურებების ავტორიზაციის შესახებ (\*)**

**(ავტორიზაციის შესახებ დირექტივა)**

**რომელიც შესწორდა №2009/140/EC დირექტივით (\*\*)**

**(არაოფიციალური კონსოლიდირებული ვერსია)**

ევროპარლამენტმა და ევროკავშირის საბჭომ,

ევროპული გაერთიანებისდაფუძნების შესახებ შეთანხმების, კერძოდ მისი 95-ე მუხლის საფუძველზე,

ევროკომისიის მიერ წარმოდგენილი წინადადების საფუძველზე,[[1]](#footnote-2)

ევროპის ეკონომიკური და სოციალური კომიტეტის მოსაზრების საფუძველზე,[[2]](#footnote-3)

რეგიონების კომიტეტებთან კონსულტაციის გავლის შემდგომ,

მოქმედებენ რა შეთანხმების 251-ე მუხლით გათვალისწინებული პროცედურების თანახმად,[[3]](#footnote-4)

ვინაიდან,

(1) ელექტრონულ კომუნიკაციებთან დაკავშირებით მარეგულირებელი ჩარჩოს 1999 წლის მიმოხილვის შესახებ საჯარო კონსულტაციის შედეგი, რომელიც წარმოდგენილია კომისიის 2000 წლის 26 აპრილის შეტყობინებაში, ასევე კომისიის მიერ მის შეტყობინებაში წარმოდგენილი კვლევის შედეგები სატელეკომუნიკაციო მარეგულირებელი პაკეტის დანერგვის შესახებ მეხუთე და მეექვსე ანგარიშებთან დაკავშირებით, ადასტურებს ბაზარზე დაშვების კიდევ უფრო ჰარმონიზებული და ნაკლებად რთული რეგულაციის საჭიროებას ელექტრონულ საკომუნიკაციო ქსელებსა და მომსახურებებთან დაკავშირებით ევროპული გაერთიანების ფარგლებში.

(2) სხვადასხვა ელექტრონულ საკომუნიკაციო ქსელებსა და მომსახურებებს, ასევე მათ ტექნოლოგიებს შორის დაახლოება საჭიროებს ავტორიზაციის სისტემის შექმნას, რომელიც გააერთიანებს ყველა შედარებით მომსახურებას იგივე გზით, მიუხედავად გამოყენებული ტექნოლოგიებისა.

(3) წინამდებარე დირექტივის მიზანს წარმოადგენს სამართლებრივი ჩარჩოს შემუშავება ელექტრონული საკომუნიკაციო ქსელებისა და მომსახურებების გაწევასთან დაკავშირებით თავისუფლების უზრუნველყოფის მიზნით, მხოლოდ წინამდებარე დირექტივით გათვალისწინებული პირობებისა და შეთანხმების 46(1) მუხლის შესაბამისად წარმოდგენილი ნებისმიერი შეზღუდვის, განსაკუთრებით სახელმწიფო პოლიტიკასთან, საჯარო უსაფრთხოებასა და საზოგადოებრივ ჯანდაცვასთან დაკავშირებული ღონისძიებების თანახმად.

(4) წინამდებარე დირექტივა ითვალისწინებს ყოველგვარი ელექტრონული საკომუნიკაციო ქსელისა და მომსახურებების ავტორიზაციას იმის მიუხედავად, მოხდება თუ არა მათი უზრუნველყოფა საჯაროდ. აღნიშნული მეტად მნიშვნელოვანია იმ ფაქტის უზრუნველსაყოფად, რომ პროვაიდერების ორივე კატეგორიამ ისარგებლოს ობიექტური, გამჭვირვალე, არადისკრიმინაციული და თანაბარი უფლებებით, პირობებითა და პროცედურებით.

(5) წინამდებარე დირექტივა მოქმედებს მხოლოდ რადიოსიხშირული რესურსის სარგებლობის უფლების გადაპირებასთან დაკავშირებით, რა შემთხვევაშიც აღნიშნული სარგებლობა ითვალისწინებს ელექტრონული საკომუნიკაციო ქსელისა თუ მომსახურების უზრუნველყოფას, ჩვეულებრივ ანაზღაურების სანაცვლოდ. რადიო ტერმინალის მოწყობილობის დამოუკიდებლად გამოყენება, კონკრეტული რადიოსიხშირული რესურსის არაექსკლუზიური გამოყენების საფუძველზე მომხმარებლის მიერ, რაც არ უკავშირდება ეკონომიკურ საქმიანობას, როგორიცაა მოქალაქეების სპექტრის გამოყენება რადიომოყვარულების მიერ, არ ითვალისწინებს ელექტრონული საკომუნიკაციო ქსელის ან მომსახურების უზრუნველყოფას და შესაბამისად არ არის გათვალისწინებული წინამდებარე დირექტივით. აღნიშნული სარგებლობა გათვალისწინებულია ევროპარლამენტისა და საბჭოს 1999 წლის 9 მარტის №1995/5/EC დირექტივით რადიო მოწყობილობებისა და სატელეკომუნიკაციო ტერმინალის მოწყობილობების და მათი შესაბამისობის ორმხრივი აღიარების შესახებ.[[4]](#footnote-5)

(6) პირობითი დაშვების სისტემების თავისუფალ მოძრაობასა და აღნიშნული სისტემების საფუძველზე დაცული მომსახურებების თავისუფლად გაწევასთან დაკავშირებული დებულებები წარმოდგენილია სამართლებრივი დაცვის შესახებ, რომელიც ემყარება ან მოიცავს პირობით ხელმისაწვდომობას, ევროპარლამენტისა და საბჭოს 1998 წლის 20 ნოემბრის №98/84/EC დირექტივით.[[5]](#footnote-6) აღნიშნული სისტემების და მომსახურებების ავტორიზაცია არ საჭიროებს წინამდებარე დირექტივაში გათვალისწინებას.

(7) ელექტრონული საკომუნიკაციო ქსელებისა და მომსახურებების უზრუნველყოფის დაშვებასთან დაკავშირებით გამოყენებული უნდა იქნას ყველაზე ნაკლებად შემაფერხებელი ავტორიზაციის სისტემა ახალი ელექტრონული საკომუნიკაციო მომსახურებებისა და პან-ევროპული საკომუნიკაციო ქსელებისა და მომსახურებების დანერგვის სტიმულირების მიზნით და ასევე მომსახურების პროვაიდერებისა და მომხმარებლების მიმართ ერთიანი ბაზრის მასშტაბის ზრდის შედეგად მიღებული ეკონომიიდან სარგებლის მიღების მიზნით.

(8) აღნიშნული მიზნების ყველაზე უკეთ მიღწევა შესაძლებელია ელექტრონული საკომუნიკაციო ქსელებისა და მომსახურებების ზოგადი ავტორიზაციის გზით ეროვნული მარეგულირებელი ორგანოს მიერ რაიმე გარკვეული გადაწყვეტილების ან ადმინისტრაციული აქტის მიღების საჭიროების გარეშე და ნებისმიერი პროცედურული მოთხოვნის მხოლოდ შეტყობინებამდე შეზრუდვის გზით. იმ შემთხვევაში, თუ ევროკავშირის წევრი სახელმწიფო მოითხოვს შეტყობინების მოწოდებას ელექტრონული საკომუნიკაციო ქსელების ან მომსახურებების პროვაიდერების მიერ, საქმიანობის დაწყებისას, მათ ასევე შეუძლიათ მოითხოვონ იმ შეტყობინების დადასტურება, რომელიც მიწოდებულ იქნა შეტყობინების კანონიერად აღიარებული საფოსტო ან ელექტრონული მიღების დადასტურების საშუალებით. აღნიშნული დადასტურება არავითარ შემთხვევაში არ უნდა შესრულდეს ან მოითხოვოს იმ ეროვნული მარეგულირებელი ორგანოს მიერ რაიმე ადმინისტრაციული აქტის მიღება, რომლის მიმართაც უნდა გაიგზავნოს შეტყობინება.

(9) აუცილებელია ზოგადი ავტორიზაციის ფარგლებში წარმოდგენილი ორგანიზაციების უფლებებისა და ვალდებულებების გათვალისწინება აღნიშნულ ავტორიზაციაში ევროპული გაერთიანების მასშტაბით თანაბარი პირობების უზრუნველყოფის მიზნით და საჯარო საკომუნიკაციო ქსელებს შორის ურთიერთკავშირის შესახებ საერთაშორისო მოლაპარაკებების ხელშეწყობის მიზნით.

(10) ზოგადი ავტორიზაცია ანიჭებს ორგანიზაციებს უფლებამოსილებას უზრუნველყოს ელექტრონული საკომუნიკაციო ქსელები და მომსახურებები საზოგადოების მიმართ, რათა აწარმოოს მოლაპარაკებები ურთიერთჩართვასთან დაკავშირებით ელექტრონულ საკომუნიკაციო ქსელებთან და მასთან დაკავშირებულ ელემენტებთან დაშვებისა და ურთიერთჩართვის შესახებ ევროპარლამენტისა და საბჭოს 2002 წლის 7 მარტის №2002/19/EC დირექტივის (დაშვების მინიჭების შესახებ დირექტივის) თანახმად.[[6]](#footnote-7) ელექტრონული საკომუნიკაციო ქსელებისა და მომსახურებების უზრუნველყოფაზე პასუხისმგებელ ორგანიზაციებს, რომლებიც არ წარმოადგენენ საჯაროს, შეუძლიათ აწარმოონ მოლაპარაკებები ურთიერთჩართვასთან დაკავშირებით კომერციული პირობებით.

(11) სპეციალური უფლებების მინიჭება შესაძლებელია ისევ გახდეს აუცილებელი რადიოსიხშირეებისა და ნომრების გამოყენების მიზნით, მოკლე ნომრების ჩათვლით, ეროვნული ნუმერაციის გეგმიდან. ნომრებზე მინიჭებული უფლებები შესაძლებელია ასევე განაწილდეს ევროპული ნუმერაციის გეგმიდან, რაც ითვალისწინებს, მაგალითად, ქვეყნის ვირტუალურ კოდს ‘3883’, რომელიც მიენიჭათ ევროპის სატელეკომუნიკაციო და საფოსტო ადმინისტრაციების კონფერენციის (CEPT) ევროკავშირის წევრ სახელმწიფოებს. აღნიშნული სარგებლობის უფლებები არ უნდა იზღუდებოდეს, გარდა იმ შემთხვევებისა, როდესაც აღნიშნულის თავიდან არიდება იქნება შეუძლებელი რადიოსიხშირული რესურსის უკმარისობისა და მათი ეფექტურად გამოყენების უზრუნველყოფის აუცილებლობის მიზეზით.

(12) წინამდებარე დირექტივა არ არღვევს პირობებს იმის მიუხედავად, იქნება თუ არა რადიოსიხშირული რესურსის სარგებლობის უფლება გადაპირებული უშუალოდ ელექტრონული საკომუნიკაციო ქსელებისა თუ მომსახურებების პროვაიდერების ან იმ ორგანიზაციების მიმართ, რომლებიც იყენებენ აღნიშნულ ქსელებს ან მომსახურებებს. აღნიშნული ორგანიზაციები შესაძლებელია წარმოდგენილნი იყვნენ რადიო და სატელევიზიო მაუწყებლობის პროვაიდერების სახით. ევროკავშირის წევრი სახელმწიფოების მიერ მიღებული კონკრეტული კრიტერიუმების ან პროცედურების დარღვევის გარეშე, რაც დაკავშირებული იქნება რადიოსიხშირული რესურსის სარგებლობის უფლებების მინიჭებასთან რადიო და სატელევიზიო სამაუწყებლო მომსახურებების პროვაიდერების მიმართ, ევროპული გაერთიანების კანონმდებლობის შესაბამისად წარმოდგენილი მიზნების სისრულეში მოყვანის მიზნით, რადიოსიხშირული რესურსის გადაპირების პროცედურა ნებისმიერ შემთხვევაში უნდა იყოს ობიექტური, გამჭვირვალე, არადისკრიმინაციული და პროპორციული. სასამართლოს პრეცენდენტული სამართლის შესაბამისად, შეთანხმების 49-ე მუხლით გარანტირებულ ნებისმიერ უფლებასთან ეროვნულ დონეზე განსაზღვრული შეზღუდვები უნდა იქნას ობიექტურად გამართლებული, პროპორციული და არ უნდა აღემატებოდეს იმ მოცულობას, რაც აუცილებელი იქნება ევროკავშირის წევრი სახელმწიფოების მიერ ევროპული გაერთიანების კანონმდებლობით განსაზღვრული ზოგადი ინტერესების მიზნების მისაღწევად. აღნიშნულ რადიოსიხშირული რესურსის სარგებლობის უფლებასა და ზოგად ავტორიზაციასთან დაკავშირებულ პირობებთან შესაბამისობის უზრუნველყოფის პასუხისმგებლობა ნებისმიერ შემთხვევაში ეკისრება იმ ორგანიზაციას, რომელსაც ენიჭება რადიოსიხშირული რესურსის სარგებლობის უფლება.

(13) რადიოსიხშირული რესურსის სარგებლობის უფლების მინიჭებასთან დაკავშირებით განაცხადის პროცედურის ნაწილის სახით, ევროკავშირის წევრ სახელმწიფოებს შეუძლიათ შეამოწმონ შეუძლია თუ არა განმცხადებელს დააკმაყოფილოს აღნიშნული უფლებების ფარგლებში გათვალისწინებული პირობები. მოცემული მიზნისთვის, განმცხადებელს შესაძლებელია მოეთხოვოს აუცილებელი ინფორმაციის წარდგენა აღნიშნულ პირობებთან მისი შესაბამისობის მიზნით. იმ შემთხვევაში, თუ ამგვარი ინფორმაცია არ იქნება წარმოდგენილი, რადიოსიხშირული რესურსის სარგებლობასთან დაკავშირებით წარმოდგენილი განაცხადი შესაძლებელია იქნას უარყოფილი.

(14) ევროკავშირის წევრი სახელმწიფოები არ არიან ვალდებულნი გასცენ ან თავი აარიდონ უფლებების მინიჭებას ნომრების გამოყენებასთან დაკავშირებით ეროვნული ნუმერაციის გეგმიდან ან მოწყობილობების დამონტაჟების უფლებების გამოყენებას ორგანიზაციებში, გარდა ელექტრონული საკომუნიკაციო ქსელებისა და მომსახურებების პროვაიდერებისა.

(15) ზოგად ავტორიზაციასა და სარგებლობის კონკრეტულ უფლებებთან დაკავშირებული პირობები მკაცრად უნდა შემოიფარგლებოდეს იმ პირობებით, რაც აუცილებელი იქნებოდა ევროპული გაერთიანების კანონმდებლობით გათვალისწინებული მოთხოვნებისა და ვალდებულებების შესაბამისად, ასევე ევროპული გაერთიანების კანონმდებლობის ფარგლებში წარმოდგენილი ეროვნული კანონმდებლობის შესაბამისად.

(16) იმ შემთხვევაში, თუ ელექტრონული საკომუნიკაციო ქსელები და მომსახურებები არ იქნება წარმოდგენილი საჯაროდ, მიზანშეწონილი იქნება იმაზე კიდევ უფრო ნაკლები ან მსუბუქი პირობების განსაზღვრა, ვიდრე დამტკიცებულია საზოგადოების მიმართ უზრუნველყოფილ ელექტრონულ საკომუნიკაციო ქსელებსა და მომსახურებებთან დაკავშირებით.

(17) სპეციალური ვალდებულებები, რომლებიც შესაძლებელია განესაზღვროთ ელექტრონული საკომუნიკაციო ქსელებისა და მომსახურებების პროვაიდერებს ევროპული გაერთიანების კანონმდებლობის თანახმად მათი საბაზრო უფლებამოსილებიდან გამომდინარე, რაც განისაზღვრება ელექტრონული საკომუნიკაციო ქსელებისა და მომსახურებების ზოგადი მარეგულირებელი ჩარჩოს შესახებ ევროპარლამენტისა და საბჭოს 2002 წლის 7 მარტის №2002/21/EC დირექტივის (ჩარჩო დირექტივის) თანახმად,[[7]](#footnote-8) უნდა იქნას წარმოდგენილი ზოგადი ავტორიზაციის ფარგლებში გათვალისწინებული უფლებებისა და ვალდებულებებისგან დამოუკიდებლად.

(18) ზოგადი ავტორიზაცია უნდა ითვალისწინებდეს მხოლოდ იმ პირობებს, რომლებიც დამახასიათებელია ელექტრონული საკომუნიკაციო სექტორისთვის. აღნიშნული არ უნდა ითვალისწინებდეს პირობებს, რომლებიც უკვე ძალაშია სხვა ეროვნული კანონმდებლობის ფარგლებში, რომელიც არ არის დაკავშირებული ელექტრონულ საკომუნიკაციო სექტორთან. მიუხედავად აღნიშნულისა, ეროვნულ მარეგულირებელ ორგანოებს შეუძლიათ მიაწოდონ ინფორმაცია ქსელის ოპერატორებსა და მომსახურებების პროვაიდერებს მათ საქმიანობასთან დაკავშირებით მოქმედი კანონმდებლობის შესახებ, მაგალითად, მათი ვებ-გვერდების მითითების გზით.

(19) რადიოსიხშირული რესურსის ან ნომრების გამოყენების უფლებების მინიჭებასთან დაკავშირებული გადაწყვეტილებებით სარგებლობის მოთხოვნა შესაძლებელია შესრულდეს აღნიშნული გადაწყვეტილებების გასაჯაროების გზით ვებ-გვერდების მეშვეობით.

(20) იგივე ორგანიზაციას, მაგალითად, საკაბელო მაუწყებლობის ოპერატორს შეუძლია როგორც ელექტრონული საკომუნიკაციო მომსახურების გაწევა, როგორიცაა სატელევიზიო სიგნალების გადაცემა, ასევე იმ მომსახურებების გაწევა, რომლებიც არ იქნება გათვალისწინებული წინამდებარე დირექტივით, როგორიცაა ხმოვანი ან სატელევიზიო მაუწყებლობის მომსახურებების შეთავაზების კომერციალიზება, შესაბამისად აღნიშნულ ორგანიზაციას შესაძლებელია დაეკისროს დამატებითი მოვალეობები მისი როგორც საინფორმაციო მომსახურებების პროვაიდერის ან დისტრიბუტორის საქმიანობასთან დაკავშირებით, წინამდებარე დირექტივით გათვალისწინებული დებულებებისგან განსხვავებული დებულებების შესაბამისად, აღნიშნული დირექტივის დანართში გათვალისწინებული პირობების ჩამონათვალის დარღვევის გარეშე.

(21) რადიოსიხშირული რესურსის, ნომრების სარგებლობისა თუ მოწყობილობების დამონტაჟების უფლებების მინიჭებისას, შესაბამის ორგანოებს შეუძლიათ შეატყობინონ იმ ორგანიზაციებს, რომელთა მიმართაც ახდენენ აღნიშნული უფლებების გადაცემას ზოგადი ავტორიზაციით გათვალისწინებული შესაბამისი პირობების შესახებ.

(22) იმ შემთხვევაში, თუ რადიოსიხშირული რესურსის მოთხოვნა აღემატება მათ ხელმისაწვდომ მოცულობას, აუცილებელია შესაბამისი და გამჭვირვალე პროცედურების დაცვა აღნიშნული სიხშირეების გადაცემისას ნებისმიერი სახის დისკრიმინაციის თავიდან არიდების ან აღნიშნული იშვიათი რესურსების გამოყენების ოპტიმიზების მიზნით.

(23) კონკურენტული და შედარებითი შერჩევის პროცედურების კრიტერიუმების დადგენისას, ეროვნულმა მარეგულირებელმა ორგანოებმა უნდა უზრუნველყონ, რომ დაკმაყოფილდეს 2002/21/EC დირექტივის მე-8 მუხლით გათვალისწინებული მიზნები. შესაბამისად წინამდებარე დირქტივასთან არ მოვა წინააღმდეგობაში, თუ ობიექტური, არადისკრიმინაციული ან პროპორციული შერჩევის კრიტერიუმების გამოყენება კონკურენციის დანერგვის ხეკლშეწყობის მიზნით, მოახდენს გავლენას გარკვეული ორგანიზაციების გამორიცხვაზე კონკურენტული და შედარებითი შერჩევის პროცედურიდან კონკრეტულ რადიოსიხშირულ რესურსთან დაკავშირებით.

(24) იმ შემთხვევაში, თუ ევროპის დონეზე შეთანხმდება კონკრეტული ორგანიზაციების მიმართ რადიოსიხშირული რესურსის ჰარმონიზებული გადაპირება, ევროკავშირის წევრმა სახელმწიფოებმა მკაცრად უნდა დაიცვან აღნიშნული შეთანხმებები რადიოსიხშირული რესურსის სარგებლობის უფლების გადაცემისას ეროვნული სიხშირული რესურსის სარგებლობის გეგმიდან.

(25) ელექტრონული საკომუნიკაციო ქსელებისა და მომსახურებების პროვაიდერებს შესაძლებელია დასჭირდეთ ურთიერთჩართვასთან დაკავშირებული მათი უფლებების, ასევე გასხვისების ზოლში გავლის უფლების დადასტურება, განსაკუთრებით სხვა, რეგიონალური თუ ადგილობრივი ხელისუფლების დონის უწყებებთან ან სხვა ევროკავშირის წევრი სახელმწიფოების მომსახურებების პროვაიდერებთან მოლაპარაკებების წარმოების მიზნით. აღნიშნული მიზნით, ეროვნულმა მარეგულირებელმა ორგანოებმა უნდა წარუდგინონ ორგანიზაციებს განცხადებები მათი მოთხოვნის შემთხვევაში ან ალტერნატიული გზით ზოგადი ავტორიზაციის ფარგლებში წარმოდგენილი შეტყობინების პასუხად. აღნიშნული განცხადებები არ უნდა ითვალისწინებდეს უფლებების მინიჭებას, ასევე აღნიშნულ განაცხადზე დამოკიდებული არ უნდა იყოს ზოგადი ავტორიზაციით გათვალისწინებული რომელიმე უფლება ან სარგებლობის უფლება თუ აღნიშნული უფლებების სისრულეში მოყვანა.

(26) იმ შემთხვევაში, თუ ორგანიზაციები განსაზღვრავენ, რომ მოწყობილობების დამონტაჟების უფლებებთან დაკავშირებით მათ მიერ წარმოდგენილი განცხადები არ იქნა განხილული 2002/21/EC დირექტივით (ჩარჩო დირექტივით) გათვალისწინებული პრინციპების შესაბამისად ან აღნიშნული გადაწყვეტილებების მიღება გახანგრძლივდება უმიზეზოდ, მათ უფლება აქვთ გაასაჩივრონ გადაწყვეტილებები ან აღნიშნული გადაწყვეტილებების დაგვიანებით მიღება მოცემული დირექტივის შესაბამისად.

(27) ზოგადი ავტორიზაციით გათვალისწინებული პირობების დაუკმაყოფილებლობის მიზეზით დაკისრებული ჯარიმები უნდა შეესაბამებოდეს დარღვევას. გარდა გამონაკლისი შემთხვევებისა, მიზანშეწონილი არ იქნება ელექტრონული საკომუნიკაციო მომსახურებების გაწევის უფლებებისა თუ რადიოსიხშირული რესურსის ან ნომრების სარგებლობის უფლების შეწყვეტა ან გაუქმება იმ შემთხვევაში, თუ ორგანიზაცია ვერ აკმაყოფილებს ზოგადი ავტორიზაციით გათვალისწინებულ ერთ ან რამდენიმე პირობას. აღნიშნული არ არღვევს იმ გადაუდებელ ღონისძიებებს, რომელთაც უნდა მიმართონ ევროკავშირის წევრი სახელმწიფოების შესაბამისმა ორგანოებმა საზოგადოებრივი უსაფრთხოების, უზრუნველყოფის, ჯანდაცვისა თუ სხვა ორგანიზაციას ეკონომიკური და საოპერაციო ინტერესების მიმართ სერიოზული საფრთხის არსებობის შემთხვევაში. აღნიშნული დირექტივა ასევე არ უნდა არღვევდეს ორგანიზაციებს შორის გამოთქმულ ნებისმიერ პრეტენზიას ეროვნული კანონმდებლობის თანახმად ზარალის კომპენსაციასთან დაკავშირებით.

(28) მომსახურების პროვაიდერების მიმართ ანგარიშგებისა და ინფორმაციის მიწოდების ვალდებულებების განსაზღვრა შესაძლებელია იყოს საკმაოდ შრომატევადი როგორც ორგანიზაციებისთვის, ასევე შესაბამისი ეროვნული მარეგულირებელი ორგანოსთვის. შესაბამისად აღნიშნული ვალდებულებები უნდა იყოს პროპორციული, ობიექტურად დასაბუთებული და შემოიფარგლებოდეს მხოლოდ აუცილებელი საკითხებით. არ არის აუცილებელი ზოგადი ავტორიზაციით გათვალისწინებულ პირობებთან ან თანდართულ სარგებლობის უფლებებთან შესაბამისობის სისტემატიური და რეგულარული დადასტურება. ორგანიზაციას უფლება აქვს მოითხოვოს ინფორმაცია იმ მიზნების შესახებ, რომლისთვისაც გამოყენებული იქნება მათ მიერ მოწოდებული ინფორმაცია. ინფორმაციის უზრუნველყოფა არ წარმოადგენს ბაზარზე დაშვების პირობა. სტატისტიკური მიზნებისთვის, შესაძლებელია აუცილებელი გახდეს შეტყობინების მოწოდება ელექტრონული საკომუნიკაციო ქსელების ან მომსახურების პროვაიდერებისგან, როდესაც ისინი შეწყვეტენ საქმიანობას.

(29) წინამდებარე დირექტივა არ უნდა არღვევდეს ევროკავშირის წევრი სახელმწიფოების ვალდებულებებს საერთაშორისო შეთანხმებების კონტექსტში ევროპული გაერთიანების ინტერესების დასაცავად აუცილებელი ინფორმაციის მიწოდების ვალდებულებებთან დაკავშირებით. აღნიშნული დირექტივა ასევე არ უნდა არღვევდეს იმ კანონმდებლობით გათვალისწინებულ ნებისმიერ ანგარიშგების ვალდებულებას, რომელიც არ არის დამახასიათებელი ელექტრონული საკომუნიკაციო სექტორისთვის, როგორიცაა კონკურენციის სამართალი.

(30) ელექტრონული მომსახურებების პროვაიდერების მიმართ შესაძლებელია განისაზღვროს ადმინისტრაციული მოსაკრებელი, ეროვნული მარეგულირებელი ორგანოების საქმიანობის დაფინანსების მიზნით ავტორიზაციის სისტემის მართვასა და სარგებლობის უფლების მინიჭებასთან დაკავშირებით. აღნიშნული მიზნით აუცილებელია ეროვნული მარეგულირებელი ორგანოების შემოსავლებისა და გასავლების გამჭვირვალობის უზრუნველყოფა, შეგროვებული საფასურების ჯამური რაოდენობისა და გაწეული ადმინისტრაციული ხარჯის შესახებ წლიური ანგარიშგების წარდგენის გზით. აღნიშნული ხელს შეუწყობს ორგანიზაციებს შეამოწმონ ადმინისტრაციული ხარჯისა და საფასურების თანაფარდობა.

(31) ადმინისტრაციულ მოსაკრებლებთან დაკავშირებული სისტემა არ უნდა უშლიდეს ხელს კონკურენციას ან უქმნიდეს დაბრკოლებას ბაზარზე შესვლას. ზოგადი ავტორიზაციის სისტემის საშუალებით აღარ იქნება შესაძლებელი ადმინისტრაციული ხარჯისა და მისგან გამომდინარე საფასურის დაკისრება ცალკეული ორგანიზაციის მიმართ გარდა ნომრების, რადიოსიხშირული რესურსისა და მოწყობილობების დამონტაჟების უფლებების მინიჭებისა. ყოველი მოქმედი ადმინისტრაციული მოსაკრებელი უნდა შეესაბამებოდეს ზოგადი ავტორიზაციის პრინციპებს. აღნიშნული მოსაკრებლების განსაზღვრის კრიტერიუმებთან დაკავშირებით სამართლიანი, მარტივი და გამჭვირვალე ალტერნატივის მაგალითი შესაძლებელია იყოს შესაბამისი განაწილების კოდის ბრუნვა. იმ შემთხვევაში, თუ ადმინისტრაციული მოსაკრებლები ძალზედ დაბალია, შესაძლებელია ასევე მიზანშეწონილი იყოს სტანდარტული ტარიფები ან სტანდარტული ტარიფის შემაჯამებელი საფასური, რაც უზრუნველყოფს სტანდარტული ტარიფის კომბინირებას ბრუნვასთან დაკავშირებულ ელემენტთან.

(32) ადმინისტრაციულ მოსაკრებლებთან ერთად, სარგებლობის საფასურები შესაძლებელია განისაზღვროს რადიოსიხშირული რესურსისა და ნომრების გამოყენებასთან დაკავშირებით, აღნიშნული რესურსის ოპტიმალური გამოყენების ინსტრუმენტის სახით. აღნიშნული საფასურები ხელს არ შეუშლის ინოვაციური მომსახურებებისა და კონკურენციის დანერგვას ბაზარზე. წინამდებარე დირექტივა არ არღვევს იმ მიზანს, რომელთან დაკავშირებითაც უნდა მოხდეს სარგებლობის უფლების საფასურების გამოყენება. აღნიშნული საფასურები შესაძლებელია გამოყენებულ იქნას ეროვნული მარეგულირებელი ორგანოების მიერ განხორციელებული ქმედებების დასაფინანსებლად, რომლის დაფარვაც შეუძლებელი იქნება ადმინისტრაციული მოსაკრებლებით. თუ კონკურენტული ან შედარებითი შერჩევის პროცედურების შემთხვევაში, რადიოსიხშირული რესურსის სარგებლობის უფლების საფასური ნაწილობრივ ან სრულად შედგება ერთიანი თანხისგან, ანგარიშსწორების ორგანიზება უნდა უზრუნველყოფდეს, რომ აღნიშნულმა საფასურებმა არ გამოიწვიოს შერჩევა იმ კრიტერიუმების საფუძველზე, რომლებიც არ უკავშირდება რადიოსიხშირული რესურსის ოპტიმალური სარგებლობის უზრუნველყოფის მიზანს. კომისიას შეუძლია რეგულარულად გამოაქვეყნოს სტანდარტული კვლევები რადიოსიხშირული რესურსის გადაცემასთან, ნომრების მინიჭებასთან ან უფლებების გადაპირებასთან დაკავშირებული საუკეთესო პრაქტიკის შესაბამისად.

(33) ევროკავშირის წევრ სახელმწიფოებს შესაძლებელია დასჭირდეთ ცვლილებების შეტანა უფლებებში, პირობებში, პროცედურებში, საფასურებსა და საზღაურებში ზოგად ავტორიზაციასა და სარგებლობის უფლებასთან დაკავშირებით, როდესაც აღნიშნული ობიექტურად იქნება გამართლებული. ამგვარი ცვლილებების შესახებ ეცნობება ყოველ დაინტერესებულ მხარეს გონივრულ დროში, რათა მიეცეთ საშუალება გამოხატონ მათი მოსაზრებები ცვლილებებთან დაკავშირებით.

(34) გამჭვირვალობის მიზანი მოითხოვს, რომ მომსახურების პროვაიდერები, მომხმარებლები ან სხვა დაინტერესებული მხარეები სარგებლობდნენ დაშვებით ელექტრონული საკომუნიკაციო მომსახურებების გაწევასთან, რადიოსიხშირული რესურსებისა და ნომრების სარგებლობის უფლებებთან, მოწყობილობების დამონტაჟების უფლებებთან, ეროვნული სიხშირის გამოყენების გეგმებსა და ეროვნული ნუმერაციის გეგმებთან დაკავშირებული უფლებების, პირობების, პროცედურების, საფასურების, საზღაურებისა და გადაწყვეტილების შესახებ არსებულ ნებისმიერ ინფორმაციასთან. ეროვნულ მარეგულირებელ ორგანოებს ეკისრებათ მნიშვნელოვანი დავალება აღნიშნული ინფორმაციის უზრუნველყოფასა და მის მუდმივ განახლებასთან დაკავშირებით. იმ შემთხვევაში, თუ აღნიშნული უფლებები განისაზღვრება ხელისუფლების სხვა დონეზე, ეროვნულმა მარეგულირებელმა ორგანოებმა უნდა მიმართონ ყოველგვარ ძალისხმევას, რათა შექმნან მომხმარებელზე მორგებული ინსტრუმენტი აღნიშნულ უფლებებთან დაკავშირებით ინფორმაციაზე დაშვების უზრუნველსაყოფად.

(35) კომისია გაუწევს მონიტორინგს ერთიანი ბაზრის სათანადო ფუნქციონირებას ეროვნული ავტორიზაციის რეჟიმების საფუძველზე, წინამდებარე დირექტივის თანახმად.

(36) ელექტრონული საკომუნიკაციო სექტორისთვის ახალი მარეგულირებელი ჩარჩოს ყოველი ელემენტის გამოყენების ერთიანი თარიღის განსაზღვრის მიზნით, მნიშვნელოვანია, რომ წინამდებარე დირექტივის ეროვნულ კანონმდებლობაში გადატანისა და ახალ წესებთან არსებული ლიცენზიების დარეგულირების პროცესი შესრულდეს პარალელურად. თუმცა გარკვეულ შემთხვევებში, როდესაც ავტორიზაციის შეცვლას ადგილი აქვს წინამდებარე დირექტივის კანონიერ ძალაში შესვლის თარიღისთვის ზოგადი ავტორიზაციის ფარგლებში და წინამდებარე დირექტივის თანახმად ინდივიდუალური სარგებლობის უფლება გამოიწვევს არსებული ავტორიზაციის ფარგლებში მოქმედი მომსახურების პროვაიდერების ვალდებულებების გაზრდას ან მათი უფლებების შემცირებას, ევროკავშირის წევრ სახელმწიფოებს შეუძლიათ განსაზღვრონ დამატებითი ცხრა თვე აღნიშნული დირექტივის მიღების თარიღიდან ამგვარი ლიცენზიების დარეგულირების მიზნით გარდა იმ შემთხვევებისა, როდესაც აღნიშნული მოახდენს უარყოფით გავლენას სხვა ორგანიზაციების მიმართ განსაზღვრულ უფლებებსა და ვალდებულებებზე.

(37) შესაძლებელია თავი იჩინოს ისეთმა გარემოებებმა, როდესაც ელექტრონულ საკომუნიკაციო ქსელებზე დაშვებასთან დაკავშირებული ნებართვის პირობის გაუქმება სერიოზულად შეაფერხებს ერთ ან რამდენიმე ორგანიზაციას, რომლებიც სარგებლობდნენ აღნიშნული პირობით. მოცემულ შემთხვევაში, კომისიამ შესაძლებელია განსაზღვროს დამატებითი გარდამავალი პირობები ევროკავშირის წევრი სახელმწიფოს მიერ მოთხოვნის საფუძველზე.

(38) ვინაიდან შემოთავაზებული ქმედების, კერძოდ, ელექტრონული საკომუნიკაციო წესებისა და ქსელებისა და მომსახურებების ავტორიზაციასთან დაკავშირებული პირობების ჰარმონიზებისა და გამარტივების მიზანი შეუძლებელია მიღწეულ იქნას საკმარისად ევროკავშირის წევრი სახელმწიფოების მიერ და შესაბამისად, აღნიშნილი მოქმედების მასშტაბურობიდან და ეფექტებიდან გამომდინარე, შესაძლებელია უკეთესად შესრულდეს სუბსიდიარობის პრინციპის შესაბამისად, რაც წარმოდგენილია შეთანხმების მე-5 მუხლში. წინამდებარე მუხლით გათვალისწინებული პროპორციულობის პრინციპის თანახმად, აღნიშნული დირექტივა არ სცდება იმ ფარგლებს, რაც აუცილებელია მოცემული მიზნების მისაღწევად.

მიიღეს შემდეგი დირექტივა:

მუხლი 1

**მიზანი და აღწერილობა**

1. წინამდებარე დირექტივის მიზანს წარმოადგენს შიდა ბაზრის განვითარება ელექტრონული საკომუნიკაციო ქსელებისა და მომსახურებების სფეროში ავტორიზაციის წესებისა და პირობების ჰარმონიზებისა და გამარტივების გზით, ევროპული გაერთიანების ფარგლებში მათი გავრცელების ხელშეწყობის მიზნით.

2. აღნიშნული დირექტივა გამოიყენება ელექტრონული საკომუნიკაციო ქსელებისა და მომსახურებების უზრუნველყოფასთან დაკავშირებულ ნებართვების მიმართ.

მუხლი 2

**განმარტებები**

1. წინამდებარე დირექტივის მიზნებთან დაკავშირებით მოქმედებს 2002/21/EC დირექტივის (ჩარჩო დირექტივის) მე-2 მუხლი.

2. გამოიყენება შემდეგი განმარტება:

 „ზოგადი ავტორიზაცია“ ნიშნავს ევროკავშირის წევრი სახელმწიფოს მიერ შემუშავებულ სამართლებრივ ჩარჩოს, რომელიც უზრუნველყოფს უფლებებს ელექტრონული საკომუნიკაციო ქსელების ან მომსახურებების გაწევასთან დაკავშირებით და განსაზღვრავს სექტორისთვის დამახასიათებელ ვალდებულებებს, რომელიც შესაძლებელია გამოყენებულ იქნას ელექტრონული საკომუნიკაციო ქსელებისა და მომსახურებების განსაზღვრულ ტიპთან დაკავშირებით, წინამდებარე დირექტივის შესაბამისად.

მუხლი 3

**ელექტრონული საკომუნკაციო ქსელებისა და მომსახურებების ზოგადი ავტორიზაცია**

1. ევროკავშირის წევრი სახელმწიფოები უზრუნველყოფენ ელექტრონული საკომუნიკაციო ქსელებისა და მომსახურებების უზრუნველყოფის თავისუფლებას, წინამდებარე დირექტივით გათვალისწინებული პირობების თანახმად. აღნიშნულიდან გამომდინარე, ევროკავშირის წევრი სახელმწიფოები არ შეუშლიან ხელს ორგანიზაციას ელექტრონული საკომუნიკაციო ქსელებისა თუ მომსახურებების უზრუნველყოფაში, გარდა იმ შემთხვევებისა, როდესაც აღნიშნული აუცილებელი გახდება შეთანხმების 46(1) მუხლის თანახმად.

2. ელექტრონული საკომუნიკაციო ქსელების უზრუნველყოფა ან ელექტრონული საკომუნიკაციო მომსახურებების გაწევა, 6(2) მუხლით გათვალისწინებული სპეციალური ვალდებულებებისა და მე-5 მუხლით გათვალისწინებული უფლებების დარღვევის გარეშე, ექვემდებარება მხოლოდ ზოგად ავტორიზაციას. შესაბამის ორგანიზაციას მოეთხოვება შეტყობინების წარდგენა, თუმცა შესაძლებელია არ მოეთხოვოს გადაწყვეტილების ან ნებისმიერი სხვა ადმინსიტრაციული აქტის მიღება ეროვნული მარეგულირებელი ორგანოს მიერ ავტორიზაციის ფარგლებში მინიჭებული უფლებების სარგებლობამდე. შეტყობინებისთანავე, აუცილებლობის შემთხვევაში, ორგანიზაციას შეუძლია შეუდგეს საქმიანობას, მე-5, მე-6 და მე-7 მუხლებით გათვალისწინებული სარგებლობის უფლების შესახებ არსებული დებულებების მიხედვით.

 ორგანიზაციები, რომლებიც უზრუნველყოფენ საერთაშორისო ელექტრონულ საკომუნიკაციო მომსახურებებს რამდენიმე ევროკავშირის წევრ სახელმწიფოში განთავსებული ორგანიზაციების მიმართ და არ მოეთხოვებათ ერთზე მეტი შეტყობინების წარდგენა ყოველი შესაბამისი ევროკავშირის წევრი სახელმწიფოს მიმართ.

3. მე-2 პუნქტით გათვალისწინებული შეტყობინება არ ითვალისწინებს იურიდიული ან ფიზიკური პირის მიერ ეროვნული მარეგულირებელი ორგანოს მიმართ ელექტრონული საკომუნიკაციო ქსელისა და მომსახურების გაწევის დაწყებისა და მინიმალური ინფორმაციის წარდგენის განზრახვასთან დაკავშირებით ერთზე მეტი განაცხადის წარდგენას, რაც აუცილებელი იქნება იმისათვის, რომ ეროვნულ მარეგულირებელ ორგანოს გადაეცეს ელექტრონული საკომუნიკაციო ქსელებისა და მომსახურებების პროვაიდერების რეესტრი ან ნუსხა. აღნიშნული ინფორმაცია უნდა შემოიფარგლოს მხოლოდ იმ საკითხებით, რაც აუცილებელი იქნება პროვაიდერის იდენტიფიკაციისთვის, როგორიცაა კომპანიის სარეგისტრაციო ნომრები და პროვაიდერის საკონტაქტო პირები, პროვაიდერის მისამართი, ქსელის ან მომსახურების მოკლე აღწერილობა და საქმიანობის დაწყების სავარაუდო თარიღი.

მუხლი 4

**ზოგადი ავტორიზაციის საფუძველზე წარმოშობილი უფლებების მინიმალური ჩამონათვალი**

1. მე-3 მუხლის თანახმად ავტორიზებულ ორგანიზაციებს უფლება აქვთ:

(ა) უზრუნველყონ ელექტრონული საკომუნიკაციო ქსელები და მომსახურებები;

(ბ) წარადგინონ განაცხადი აუცილებელ უფლებებთან დაკავშირებით, რაც საჭირო იქნება 2002/21/EC დირექტივის (ჩარჩო დირექტივის) მე-11 მუხლის თანახმად.

2. იმ შემთხვევაში, თუ აღნიშნული ორგანიზაციები უზრუნველყოფენ ელექტრონულ საკომუნიკაციო ქსელებსა და მომსახურებებს საზოგადოების მიმართ, ზოგადი ავტორიზაცია ასევე მისცემს მათ უფლებას:

(ა) აწარმოონ მოლაპარაკებები ურთიერთჩართვასთან დაკავშირებით და შესაბამისობის შემთხვევაში მოიპოვონ დაშვება ან ურთიერთჩართვა სხვა პროვაიდერებისგან ზოგადი ავტორიზაციის ფარგლებში წარმოდგენილ საჯაროდ ხელმისაწვდომ საკომუნიკაციო ქსელებსა და მომსახურებებზე ნებისმიერ ადგილზე, ევროპული გაერთიანების ფარგლებში, 2002/19/EC დირექტივის (ჩარჩო დირექტივის) შესაბამისად;

(ბ) ისარგებლონ შესაძლებლობით, რათა უზრუნველყონ უნივერსალური მომსახურების სხვადასხვა ელემენტები და/ან მოიცვან ეროვნული ტერიტორიის სხვადასხვა ნაწილები, უნივერსალური მომსახურებებისა და ელექტრონულ საკომუნიკაციო ქსელებსა და მომსახურებებთან დაკავშირებით მომხმარებელთა უფლებების შესახებ ევროპარლამენტისა და საბჭოს 2002 წლის 7 მარტის №2002/22/EC დირექტივის (უნივერსალური მომსახურების შესახებ დირექტივის)[[8]](#footnote-9) შესაბამისად.

მუხლი 5

**რადიოსიხშირული რესურსისა და ნომრების სარგებლობის უფლებები**

1. ევროკავშირის წევრი სახელმწიფოები შეუწყობენ ხელს რადიოსიხშირული რესურსის სარგებლობას ზოგადი ავტორიზაციის საფუძველზე. აუცილებლობის შემთხვევაში, ევროკავშირის წევრ სახელმწიფოებს შეუძლიათ გასცენ ინდივიდუალური სარგებლობის უფლება, რათა:

- თავიდან აირიდონ საზიანო ჩარევა;

- უზრუნველყონ მომსახურების სათანადო ტექნიკური ხარისხი;

- დაიცვან სპექტრის ეფექტური გამოყენება, ან

- სისრულეში მოიყვანონ ზოგადი დაინტერესების სხვა მიზნები, რაც განისაზღვრება ევროკავშირის წევრი სახელმწიფოების მიერ ევროპული გაერთიანების კანონმდებლობის შესაბამისად.

2. იმ შემთხვევაში, თუ აუცილებელი იქნება ფიზიკური პირების მიმართ რადიოსიხშირული რესურსისა და ნომრების გამოყენების უფლების მინიჭება, ევროკავშირის წევრი სახელმწიფოები მოახდენენ აღნიშნული უფლებების მინიჭებას, მოთხოვნისამებრ, ნებისმიერი ორგანიზაციის მიმართ, ქსელების ან მომსახურების უზრუნველყოფის მიზნით მე-3 მუხლით გათვალისწინებული ზოგადი ავტორიზაციის საფუძველზე, წინამდებარე დირექტივის მე-6, მე-7 და მე-11(1)(გ) მუხლებით გათვალისწინებული დებულებებისა და სხვა წესების მიხედვით, რომლებიც უზრუნველყოფენ აღნიშნული რესურსების ეფექტურ გამოყენებას 2002/21/EC დირექტივის (ჩარჩო დირექტივის) შესაბამისად.

 ევროკავშირის წევრი სახელმწიფოების მიერ ევროპული გაერთიანების კანონმდებლობის შესაბამისად ზოგადი ინტერესის მიზნების გათვალისწინებით რადიოსიხშირული რესურსის სარგებლობის უფლებების რადიო და სატელევიზიო მაუწყებლების პროვაიდერების მიმართ გადაცემასთან დაკავშირებით მიღებული კონკრეტული კრიტერიუმებისა და პროცედურების დარღვევის გარეშე, რადიოსიხშირული რესურსისა და ნომრების გამოყენების უფლების გადაპირება მოხდება ღია, ობიექტური, გამჭვირვალე, არადისკრიმინაციული და პროპორციული პროცედურების საშუალებით, ხოლო რადიოსიხშირული რესურსის შემთხვევაში - 2002/21/EC დირექტივის (ჩარჩო დირქტივის) მე-9 მუხლით გათვალისწინებული დებულებების შესაბამისად. ღია პროცედურების მოთხოვნებიდან გამონაკლისი შესაძლებელია დაშვებულ იქნას იმ შემთხვევებში, როდესაც აუცილებელი იქნება რადიოსიხშირული რესურსის სარგებლობის ინდივიდუალური უფლებების გაცემისას რადიო და სატელევიზიო მაუწყებლობის მომსახურების პროვაიდერების მიმართ, ევროპული გაერთიანების კანონმდებლობით გათვალისწინებული ევროკავშირის წევრი სახელმწიფოების მიერ განსაზღვრული ზოგადი ინტერესის მიზნის მისაღწევად.

 სარგებლობის უფლების მინიჭებისას, ევროკავშირის წევრი სახელმწიფოები მიუთითებენ, შესაძლებელია თუ არა და რა ვითარებაში იქნება შესაძლებელი აღნიშნული უფლებების გადაცემა უფლებების მფლობელის მიერ. რადიოსიხშირული რესურსების შემთხვევაში, აღნიშნული უზრუნველყოფა სისრულეში უნდა იქნას მოყვანილი 2002/21/EC დირექტივის (ჩარჩო დირექტივის) მე-9 და მე-9ბ მუხლების შესაბამისად.

 იმ შემთხვევაში, თუ ევროკავშირის წევრი სახელმწიფოები გასცემენ სარგებლობის უფლებას შეზღუდული ვადით, მისი ხანგრძლივობა უნდა შეესაბამებოდეს გათვალისწინებულ მომსახურებას საინვესტიციო ცვეთასთან დაკავშირებით შესაბამისი პერიოდის უზრუნველყოფის საჭიროების გათვალისწინებით.

 იმ შემთხვევაში, თუ რადიოსიხშირული რესურსის გამოყენების ინდივიდუალური უფლება გაიცემა 10 წლით ან უფრო მეტი ხნით და შესაძლებელია, რომ აღნიშნული უფლებები არ იქნას გადაცემული ან დაგირავებული ორგანიზაციებს შორის 2002/21/EC დირექტივის (ჩარჩო დირექტივის) შესაბამისად, კომპეტენტური ეროვნული ორგანო უზრუნველყოფს ინდივიდუალური სარგებლობის უფლების გაცემის კრიტერიუმების გამოყენებას და მის ლიცენზიის ვადასთან შესაბამისობას, განსაკუთრებით, უფლების მფლობელის ჯეროვნად დადასტურებული მოთხოვნის საფუძველზე. იმ შემთხვევაში, თუ აღნიშნული კრიტერიუმები აღარ იქნება წარმოდგენილი ძალაში, სარგებლობის ინდივიდუალური უფლება შეიცვლება ზოგადი ავტორიზაციით რადიოსიხშირული რესურსის გამყენების მიზნით, წინასწარი შეტყობინების მიწოდების საფუძველზე და გონივრული პერიოდის შემდეგ, ან გახდება გადაცემადი ან დაგირავებადი სახის ორგანიზაციებს შორის 2002/21/EC დირექტივის (ჩარჩო დირექტივის) მე-9ბ მუხლის თანახმად.

3. სარგებლობის უფლების გაცემასთან დაკავშირებული გადაწყვეტილებები უნდა იქნას მიღებული, გადაცემული და გასაჯაროებული შეძლებისდაგვარად სწრაფად, ეროვნული მარეგულირებელი ორგანოს მიერ შევსებული განაცხადის მიღებიდან სამი კვირის განმავლობაში იმ ნომრების შემთხვევაში, რომლებიც მინიჭებული იქნა სპეციალური დანიშნულებისთვის ეროვნული ნუმერაციის სისტემის ფარგლებში და ექვსი კვირის განმავლობაში - რადიოსიხშირული რესურსის შემთხვევაში, რომელთა გამოყოფაც მოხდება ელექტრონული საკომუნიკაციო სამსახურების მიერ გამოყენების მიზნით ეროვნული სიხშირული გეგმის ფარგლებში. ეს უკანასკნელი ვადა არ უნდა არღვევდეს ნებისმიერ მოქმედ საერთაშორისო შეთანხმებას რადიოსიხშირული რესურსი ან ორბიტალური პოზიციების გამოყენებასთან დაკავშირებით.

4. შესაბამისი გადაწყვეტილების მიღების შემთხვევაში, 2002/21/EC დირექტივის (ჩარჩო დირექტივის) მე-6 მუხლის თანახმად დაინტერესებულ მხარეებთან კონსულტაციის გავლის შემდგომ, განსაკუთრებული ეკონომიკური ღირებულების მქონე ნომრებით სარგებლობის უფლებების გადაპირება უნდა მოხდეს კონკურენტული ან შედარებითი შერჩევის პროცედურების დაცვით, რა შემთხვევაშიც ევროკავშირის წევრ სახელმწიფოებს შეუძლიათ გაზარდონ მაქსიმალური პერიოდი სამ კვირამდე კიდევ შემდგომი სამი კვირის დამატებით.

 რადიოსიხშირულ რესურსებთან დაკავშირებით კონკურენტული ან შედარებითი შერჩევის პროცედურების გათვალისწინებით, გამოიყენება მე-7 მუხლი.

5. ევროკავშირის წევრი სახელმწიფოები არ შეზღუდავენ გადასაცემი სარგებლობის უფლებების რაოდენობას გარდა იმ შემთხვევებისა, როდესაც აღნიშნული აუცილებელი იქნება რადიოსიხშირული რესურსის ეფექტური გამოყენების უზრუნველსაყოფად მე-7 მუხლის შესაბამისად.

6. კომპეტენტური ეროვნული ორგანოები უზრუნველყოფენ, რომ რადიოსიხშირული რესურსი ეფექტურად იქნას გამოყენებული 2002/21/EC დირექტივის (ჩარჩო დირექტივის) 8(2) და 9(2) მუხლების შესაბამისად. ისინი უზრუნველყოფენ, რომ კონკურენცია არ შეიზღუდოს რადიოსიხშირული რესურსის სარგებლობის უფლების გადაპირების ან ერთი პირის სარგებლობაში აკუმულირების გზით. აღნიშნული მიზნებისთვის, ევროკავშირის წევრ სახელმწიფოებს შეუძლიათ მიმართონ გონივრულ ზომებს, როგორიცაა გაყიდვის ან იჯარის უფლების მინიჭება რადიოსიხშირული რესურსის სარგებლობასთან დაკავშირებით.

*მუხლი 6*

**ზოგადი ავტორიზაციისა და რადიოსიხშირული რესურსისა და ნომრების სარგებლობის უფლებების თანხმლები პირობები და სპეციალური დებულებები**

1. ელექტრონული საკომუნიკაციო ქსელების ან მომსახურებების უზრუნველყოფისა და რადიოსიხშირული რესურსისა და ნომრების სარგებლობის უფლებების ზოგადი ავტორიზაცია შესაძლებელია დაექვემდებაროს მხოლოდ დანართში გათვალისწინებულ პირობებს. აღნიშნული პირობები უნდა იყოს არადისკრიმინაციული, პროპორციული და გამჭვირვალე და, რადიოსიხშირული რესურსის სარგებლობის უფლებების შემთხვევაში, უნდა იქნას წარმოდგენილი 2002/21/EC დირექტივის (ჩარჩო დირექტივის) მე-9 მუხლის შესაბამისად.

2. კონკრეტული ღონისძიებები, რომლებიც შესაძლებელია დაეკისროს ელექტრონული საკომუნიკაციო ქსელებისა და მომსახურებების პროვაიდერებს 2002/19/EC დირექტივის (დაშვების მინიჭების შესახებ დირექტივის) 5(1), 5(2), მე-6 და მე-8 მუხლების შესაბამისად და 2002/22/EC დირექტივის (უნივერსალური მომსახურების შესახებ დირექტივის) მე-17 მუხლის შესაბამისად, ან იმ პირებს, რომელთაც ეკისრებათ უნივერსალური მომსახურების გაწევის ვალდებულება აღნიშნული დირექტივის საფუძველზე, კანონიერად იქნება გამოყოფილი ზოგადი ავტორიზაციის ფარგლებში გათვალისწინებული უფლებებიდან და ვალდებულებებიდან. ორგანიზაციებთან დაკავშირებით გამჭვირვალობის მიღწევის მიზნით, აღნიშნული სპეციალური ვალდებულებების დაკისრების კრიტერიუმები და ვალდებულებები გათვალისწინებული უნდა იყოს ზოგად ავტორიზაციაში.

3. ზოგადი ავტორიზაცია უნდა ითვალსიწინებდეს მხოლოდ იმ პირობებს, რომლებიც დამახასიათებელია აღნიშნული სექტორისთვის და წარმოდგენილი იქნება დანართის ა ნაწილში, და ასევე არ იმეორებს იმ პირობებს, რომლებიც გამოიყენება ორგანიზაციებთან დაკავშირებით სხვა ეროვნული კანონმდებლობის ფარგლებში.

4. ევროკავშირის წევრი სახელმწიფოები არ გაიმეორებენ ზოგადი ავტორიზაციის პირობებს, რა შემთხვევაშიც ისინი უზრუნველყოფენ რადიოსიხშირული რესურსისა თუ ნომრების სარგებლობის უფლების მინიჭებას.

მუხლი 7

**რადიოსიხშირულ რესურსებთან დაკავშირებით გადასაცემი სარგებლობის უფლებების რაოდენობის შეზღუდვის პროცედურა**

1. იმ შემთვევაში, თუ ევროკავშირის წევრი სახელმწიფო განიხილავს შეზღუდოს თუ არა რადიოსიხშირულ რესურსებთან დაკავშირებით გადასაცემი სარგებლობის უფლებების რაოდენობა ან გაზარდოს თუ არა არსებული უფლებების მოქმედების ხანგრძლივობა, აღნიშნულ უფლებებთან დაკავშირებით გათვალისწინებული პირობების შესაბამისად, იგი, სხვა პირობებთან ერთად:

(ა) მიანიჭებს სათანადო მნიშვნელობას სარგებლის გაზრდის აუცილებლობას მომხმარებლებისთვის და ხელს შეუწყობს კონკურენციის განვითარებას;

(ბ) წარუდგენს ყველა დაინტერესებულ მხარეს, მომხმარებლებისა და აბონენტების ჩათვლით, მათი მოსაზრებების გამოხატვის შესაძლებლობას ნებისმიერ შეზღუდვასთან დაკავშირებით 2002/21/EC დირექტივის (ჩარჩო დირექტივის) მე-6 მუხლის შესაბამისად;

(გ) გამოაქვეყნებს მის გადაწყვეტილებას, რათა შეზღუდოს სარგებლობის უფლების მინიჭება ან სარგებლობის უფლების განახლება, და მიუთითებს აღნიშნულის მიზეზებს;

(დ) პროცედურის განსაზღვრის შემდეგ, მიიღებს განაცხადებს სარგებლობის უფლებებთან დაკავშირებით; და

(ე) განიხილავს შეზღუდვებს სათანადო ინტერვალებით ან იმ ორგანიზაციების სათანადო მოთხოვნის მიღების შემდგომ, რომელთაც მიადგათ ზიანი.

2. იმ შემთხვევაში, თუ ევროკავშირის წევრი სახელმწიფო მიიღებს დასკვნას, რომ შესაძლებელია გაცემული იქნას რადიოსიხშირული რესურსის სარგებლობის შემდეგი უფლებები, იგი გამოაქვეყნებს აღნიშნულ დასკვნას და მიიღებს განაცხადებს ამგვარ უფლებებთან დაკავშირებით.

3. იმ შემთხვევაში, თუ აუცილებელი იქნება რადიოსიხშირული რესურსის სარგებლობის უფლებების გადაპირების რაოდენობის შემცირება, ევროკავშირის წევრ სახელმწიფოებს შეუძლიათ გასცენ აღნიშნული უფლებები შერჩევის კრიტერიუმების თანახმად, რაც უნდა იყოს ობიექტური, გამჭვირვალე, არადისკრიმინაციული და პროპორციული. ნებისმიერი შერჩევის კრიტერიუმი ანიჭებს სათანადო მნიშვნელობას 2002/21/EC დირექტივის (ჩარჩო დირექტივის) მე-8 მუხლით გათვალისწინებული მიზნების მიღწევასა და აღნიშნული დირექტივის მე-9 მუხლით გათვალისწინებული მოთხოვნების სისრულეში მოყვანას.

4. იმ შემთხვევაში, როდესაც აუცილებელი იქნება კონკურენტული ან შედარებითი შერჩევის პროცედურების გამოყენება, ევროკავშირის წევრ სახელმწიფოებს შეუძლიათ გაზარდონ 5(3) მუხლით გათვალისწინებული ვადა მაქსიმუმ ექვს თვემდე, რაც აუცილებელი იქნება იმისათვის, რომ აღნიშნული პროცედურები იყოს სამართლიანი, მიზანშეწონილი, ღია ან გამჭვირვალე ყოველი დაინტერესებული მხარის მიმართ, თუმცა მითითებული ვადის გაზრდა დაუშვებელია რვა თვეზე მეტი ხნით.

 აღნიშნული ვადა არ უნდა არღვევდეს ნებისმიერ მოქმედ საერთაშორისო შეთანხმებას, რადიოსიხშირული რესურსის სარგებლობასა და თანამგზავრულ კოორდინირებასთან დაკავშირებით.

5. აღნიშნული მუხლი არ არღვევს რადიოსიხშირული რესურსის სარგებლობის უფლების გადაცემას 2002/21/EC დირექტივის (ჩარჩო დირექტივის) 9ბ მუხლის შესაბამისად.

მუხლი 8

**რადიოსიხშირული რესურსების ჰარმონიზებული გადაცემა**

რადიოსიხშირული რესურსის სარგებლობის ჰარმონიზების, დაშვების პირობებისა და პროცედურების შეთანხმების და იმ ორგანიზაციების შერჩევის შემთხვევაში, რომელთა მიმართაც განხორციელდება რადიოსიხშირული რესურსის გადაპირება საერთაშორისო შეთანხმებებისა და ევროპული გაერთიანების ფარგლებში მოქმედი წესების თანახმად, ევროკავშირის წევრი სახელმწიფოები გასცემენ სარგებლობის უფლებას აღნიშნულ რადიოსიხშირულ რესურსთან დაკავშირებით. იმ პირობით, თუ დაკმაყოფილდება რადიოსიხშირული რესურსის სარგებლობის უფლებასთან დაკავშირებით მოქმედი პირობები ერთიანი შერჩევის პროცედურის შემთხვევაში, ევროკავშირის წევრი სახელმწიფოები არ განსაზღვრავენ სხვა პირობებს, დამატებით კრიტერიუმებს ან პროცედურებს, რომლებიც შეზღუდავენ, შეცვლიან ან გააუქმებენ აღნიშნული რადიოსიხშირული რესურსის ზოგადი გადაპირების სწორად განხორციელებას.

მუხლი 9

**განცხადებები მოწყობილობების დამონტაჟების უფლებებისა და ურთიერთჩართვის უფლებების განხორციელების გამარტივების მიზნით**

ნებისმიერი ორგანიზაციის მოთხოვნით, ეროვნული მარეგულირებელი ორგანოები ერთი კვირის განმავლობაში გასცემენ სტანდარტულ განცხადებებს, რომელთა საფუძველზეც დაადასტურებენ, აუცილებლობის შემთხვევაში, რომ ორგანიზაციამ წარმოადგინა შეტყობინება 3(2) მუხლის თანახმად და დეტალურად მიუთითებენ, თუ რა გარემობაში გააჩნია უფლება ელექტრონული საკომუნიკაციო ქსელებისა თუ მომსახურებების გამწევ ორგანიზაციას ზოგადი ავტორიზაციის ფარგლებში, მიმართოს მოწყობილობების დამონტაჟების, ურთიერთჩართვასთან დაკავშირებული მოთხოვნების და/ან დაშვებისა თუ ურთიერთჩართვის მიღების უფლებებს, რათა ხელი შეუწყოს აღნიშნული უფლებების განხორციელებას, მაგალითად, ხელისუფლების სხვა დონეზე ან სხვა ორგანიზაციებთან დაკავშირებით. აუცილებლობის შემთხვევაში, აღნიშნული განცხადებები შესაძლებელია ასევე იქნას გაცემული 3(2) მუხლით გათვალისწინებულ შეტყობინებაზე ავტომატური პასუხის სახით.

მუხლი 10

**ზოგადი ავტორიზაციის ან სარგებლობის უფლებების პირობებსა და განსაკუთრებულ ვალდებულებებთან შესაბამისობა**

1. ეროვნული მარეგულირებელი ორგანოები გაუწევენ მონიტორინგს და ზედამხედველობას ზოგადი ავტორიზაციის პირობების დაცვას და სარგებლობის უფლებას, ასევე 6(2) მუხლით გათვალისწინებული სპეციალური ვალდებულებების სისრულეში მოყვანას, მე-11 მუხლის თანახმად.

 ეროვნული მარეგულირებელი ორგანოები უფლებამოსილნი არიან მოსთხოვონ ორგანიზაციებს ელექტრონული საკომუნიკაციო ქსელებისა და მომსახურებების უზრუნველყოფა ზოგადი ავტორიზაციის ფარგლებში ან რადიოსიხშირული რესურსისა თუ ნომრების სარგებლობის უფლების გამოყენება ყოველგვარი ინფორმაციის წარდგენის მიზნით, რაც აუცილებელი იქნება ზოგადი ავტორიზაციის, სარგებლობის უფლებების ან 6(2) მუხლით გათვალისწინებული ვალდებულებების პირობების დასაკმაყოფილებლად, მე-11 მუხლის თანახმად.

2. იმ შემთხვევაში, თუ ეროვნული მარეგულირებელი ორგანო განსაზღვრავს, რომ ორგანიზაცია ვერ აკმაყოფილებს ზოგადი ავტორიზაციის ან სარგებლობის უფლების ან 6(2) მუხლით გათვალისწინებული უფლებების ერთ ან რამდენიმე პირობას, მან უნდა შეატყობინოს ორგანიზაციას აღნიშნული ინფორმაციის შესახებ და მისცეს მას შესაძლებლობა განაცხადოს მისი მოსაზრებები, გონივრულ ვადაში.

3. შესაბამის ორგანოებს უფლება აქვთ მოითხოვონ მე-2 პუნქტით გათვალისწინებული დარღვევის აღმოფხვრა დაუყოვნებლივ ან გონივრული ვადის განმავლობაში და მიიღონ ყოველგვარი შესაბამისი და პროპორციული ზომა, აღნიშნული შესაბამისობის უზრუნველსაყოფად.

 აღნიშნულთან დაკავშირებით, ევროკავშირის წევრი სახელმწიფოები მიანიჭებენ სათანადო უფლებამოსილებას შესაბამის ორგანოებს, რათა:

(ა) დააკისრონ პრევენციული ფინანსური საურავი აუცილებლობის შემთხვევაში, რაც ითვალისწინებს პერიოდული, რეტროაქტიული ეფექტის მქონე საურავებს; და

(ბ) მიაწოდონ ბრძანება შეწყვიტოს ან შეაჩეროს მომსახურების ან რიგი მომსახურების გაწევა, რაც, გაგრძელების შემთხევვაში, გამოიწვევს მნიშვნელოვან ზიანს კონკურენციის მიმართ, და განუსაზღვრავს შესაბამისობას დაშვების ვალდებულებებს, რომლებიც წარმოდგენილია 2002/21/EC დირექტივის (ჩარჩო დირექტივის) მე-16 მუხლის თანახმად განხორციელებული საბაზრო ანალიზის შესაბამისად.

ღონისძიებები და მათი მიღების მიზეზები უნდა ეცნობოს შესაბამის ორგანიზაციას ყოველგვარი ვადაგადაცილების გარეშე და გათვალისწინებული უნდა იქნას გონივრული ვადა აღნიშნული ღონისძიების სისრულეში მოყვანასთან დაკავშირებით.

4. მიუხედავად მე-2 და მე-3 პუნქტით გათვალისწინებული დებულებებისა, ევროკავშირის წევრ სახელმწიფოებს შეუძლიათ მიანიჭონ უფლებამოსილება შესაბამის ორგანოს, განსაზღვროს ფინანსური საურავი აუცილებლობის შემთხვევაში იმ ორგანიზაციების მიმართ, რომლებიც ვერ უზრუნველყოფენ ინფორმაციის მიწოდებას წინამდებარე დირექტივის 11(1)(ა) ან (ბ) მუხლებით გათვალისწინებული ვალდებულებებისა და 2002/19/EC დირექტივის (დაშვების მინიჭების შესახებ დირექტივის) მე-9 მუხლის შესაბამისად ეროვნული მარეგულირებელი ორგანოს მიერ განსაზღვრულ გონივრულ ვადაში.

5. ზოგადი ავტორიზაციის, სარგებლობის უფლებების ან 6(2) მუხლით გათვალისწინებული სპეციალური ვალდებულებების პირობების სერიოზული ან განმეორებით დარღვევის შემთხვევაში, როდესაც ვერ შესრულდება წინამდებარე მუხლის მე-3 პუნქტით გათვალისწინებულ შესაბამისობის უზრუნველყოფის ღონისძიებები, ეროვნულ მარეგულირებელ ორგანოებს შეუძლიათ თავიდან აარიდონ ორგანიზაციას ელექტრონული საკომუნიკაციო ქსელებისა და მომსახურებების უზრუნველყოფა ან შეაჩერონ ან გააუქმონ სარგებლობის უფლება. სანქციები და საურავები, რომლებიც წარმოადგენს ეფექტურ, პროპორციულ და გადამარწმუნებელ საშუალებებს, შესაძლებელია გამოყენებულ იქნას ნებისმიერ დარღვევის პერიოდის განმავლობაში, იმ შემთხევვაშიც კი, თუ ეს დარღვევა აღმოიფხვრება.

6. მე-2, მე-3 და მე-5 პუნქტებით გათვალისწინებული დებულებების მიუხედავად, რა შემთხვევაშიც შესაბამის ორგანოს გააჩნია ზოგადი ავტორიზაციის, სარგებლობის უფლებების ან 6(2) მუხლით გათვალისწინებული განსაკუთრებული ვალდებულებების პირობების დარღვევის მტკიცებულება, რაც წარმოადგენს უშუალო და სერიოზულ მუქარას საზოგადოებრივი უსაფრთხოების, საზოგადოების დაცვისა თუ საზოგადოებრივი ჯანდაცვის მიმართ ან შეუქმნის მნიშვნელოვან ეკონომიკურ და საოპერაციო პრობლემებს ელექტრონული საკომუნიკაციო ქსელებისა და მომსახურებების სხვა პროვაიდერებს ან მომხმარებლებს ან რადიოსიხშირული სპექტრის სხვა მომხმარებლებს, მას შეუძლია დაუყოვნებლივ მიმართოს შუალედურ ღონისძიებებს არსებული სიტუაციის გამოსწორების მიზნით საბოლოო გადაწყვეტილების მიღებამდე. შესაბამის ორგანიზაციას მიეცემა შესაძლებლობა განაცხადოს მისი მოსაზრებები და წარმოადგინოს საკორექციო ღონისძიებები. აუცილებლობის შემთხვევაში, შესაბამის მარეგულირებელ ორგანოს შეუძლია დაადასტუროს შუალედური ღონისძიებები, რომლებიც იმოქმედებს მაქსიმუმ 3 თვის განმავლობაში, თუმცა იმ სიტუაციებში, როდესაც არ შესრულდება სამართლებრივი პროცედურა, მათ შეუძლიათ გააგრძელონ ვადა დამატებით სამი თვით.

7. ორგანიზაციებს უფლება აქვთ გაასაჩივრონ წინამდებარე მუხლის თანახმად შერულებული ღონისძიებები 2002/21/EC დირექტივის (ჩარჩო დირექტივის) მე-4 მუხლით გათვალისწინებული პროცედურის შესაბამისად.

მუხლი 11

**ზოგადი ავტორიზაციის ფარგლებში მოთხოვნილი ინფორმაცია სარგებლობის უფლებებსა და განსაკუთრებულ ვალდებულებებთან დაკავშირებით**

1. ეროვნული კანონმდებლობით გათვალისწინებული, ზოგადი ავტორიზაციის გარდა სხვა ინფორმაციისა და ანგარიშგების ვალდებულებების დარღვევის გარეშე, ეროვნულ მარეგულირებელ ორგანოებს შეუძლიათ მხოლოდ მოითხოვონ ორგანიზაციებისგან ინფორმაციის მიწოდება ზოგადი ავტორიზაციის ფარგლებში, სარგებლობის უფლებებსა და 6(2) მუხლით გათვალისწინებულ განსაკუთრებულ ვალდებულებებთან დაკავშირებით, რაც პროპორციულად და ობიექტურად იქნება დადასტურებული შემდეგთან დაკავშირებით:

(ა) დანართის ა ნაწილის პირველ და მე-2 პირობასთან, ბ ნაწილის მე-2 და მე-6 პირობასა და გ ნაწილის მე-2 და მე-7 პირობასთან შესაბამისობის და 6(2) მუხლით გათვალისწინებულ ვალდებულებებთან შესაბამისობის სისტემატიური ან დეტალური შემოწმება;

(ბ) დანართში გათვალისწინებულ პირობებთან შესაბამისობის დეტალური შემოწმება, როდესაც მოხდება საჩივრის მიღება ან როდესაც ეროვნულ მარეგულირებელ ორგანოს გააჩნია სხვა მიზეზები იმ ფაქტის სარწმუნოდ, რომ არ შესრულდა პირობები ან ეროვნულ მარეგულირებელ ორგანოს მიერ საკუთარი ინიციატივით ჩატარებული გამოძიების შემთხვევაში;

(გ) სარგებლობის უფლების გადაცემასთან დაკავშირებული მოთხოვნების წარდგენის პროცედურები და შეფასება;

(დ) მომსახურებების ხარისხისა და ღირებულების შედარებითი მიმოხილვის გამოქვეყნება მომხმარებელთა სარგებლობის მიზნით;

(ე) გარკვევით ჩამოყალიბებული სტატისტიკური მიზნები;

(ვ) ბაზრის ანალიზი 2002/19/EC დირექტივის (დაშვების მინიჭების შესახებ დირექტივის) ან 2002/22/EC დირექტივის (უნივერსალური მომსახურების შესახებ დირექტივის) მიზნებთან დაკავშირებით;

(ზ) რადიოსიხშირული რესურსის ეფექტური სარგებლობისა და ეფექტური მართვის უზრუნველყოფა;

(თ) სამომავლო ქსელისა თუ მომსახურების განვითარების შეფასება, რომელსაც შეუძლია გავლენა მოახდინოს კონკურენტების მიმართ ხელმისაწვდომ საბითუმო მომსახურებებზე.

პირველი პუნქტის (ა), (ბ), (დ), (ე), (ვ), (ზ) და (თ) ქვეპუნქტებით გათვალისწინებული ინფორმაცია შესაძლებელია არ იქნას მოთხოვნილი წინასწარ ან ბაზარზე დაშვების პირობის სახით.

2. ეროვნული მარეგულირებელი ორგანოების მიერ ორგანიზაციებისგან პირველი პუნქტით გათვალისწინებული ინფორმაციის წარდგენის მოთხოვნის შემთხვევაში, ისინი შეატყობინებენ მათ იმ განსაკუთრებული მიზნების შესახებ, რომლებთან დაკავშირებითაც უნდა მოხდეს აღნიშნული ინფორმაციის გამოყენება.

მუხლი 12

**ადმინისტრაციული მოსაკრებლები**

1. იმ ორგანიზაციაზე განსაზღვრული ნებისმიერი ადმინისტრაციული მოსაკრებელი, რომელიც უზრუნველყოფს მომსახურების გაწევას ან ქსელს ზოგადი ავტორიზაციის ფარგლებში ან რომლის მიმართაც მოხდება სარგებლობის უფლების გადაპირება, უნდა

(ა) ითვალისწინებდეს მხოლოდ ადმინისტრაციულ ხარჯს, რომელიც გაწეული იქნება ზოგადი ავტორიზაციის სქემისა და უფლებების სარგებლობის ან 6(2) მუხლით გათვალისწინებული კონკრეტული ვალდებულებების მართვაში, კონტროლსა და სისრულეში მოყვანაში, რაც შესაძლებელია ითვალისწინებდეს საერთაშორისო თანამშრომლობასთან, ჰარმონიზაციასა და სტანდარტიზაციასთან, ბაზრის ანალიზთან, შესაბამისობის მონიტორინგსა და ბაზრის კონტროლის სხვა მეთოდებთან, ასევე იმ მარეგულირებელ სამუშაოებთან დაკავშირებულ ხარჯს, რომელიც ითვალისწინებს მეორეხარისხოვანი საკანონმდებლო და ადმინისტრაციული გადაწყვეტილებების მომზადებას, როგორიცაა დაშვებასა და ურთიერთჩართვასთან დაკავშირებული გადაწყვეტილებები; და

(ბ) განესაზღვროს ინდივიდუალურ ორგანიზაციებს ობიექტური, გამჭვირვალე და პროპორციული გზით, რაც მინიმუმამდე შეამცირებს დამატებით ადმინისტრაციულ ხარჯს და თანხლებ საფასურებს.

2. ეროვნული მარეგულირებელი ორგანოების მიერ ადმინისტრაციული მოსაკრებლების განსაზღვრის შემთხვევაში, ისინი გამოაქვეყნებენ მათი ადმინისტრაციული ხარჯისა და შეგროვებული ხარჯის ჯამის ყოველწლიურ მიმოხილვას. მოსაკრებლების ჯამსა და ადმინისტრაციულ ხარჯს შორის სხვაობის არსებობის შემთხვევაში, სისრულეში იქნება მოყვანილი შესაბამისი საკორექციო ღონისძიებები.

მუხლი 13

**სარგებლობის უფლებებსა და მოწყობილობების დამონტაჟების უფლებებთან დაკავშირებული საფასურები**

ევროკავშირის წევრი სახელმწიფოები გასცემენ ნებართვას შესაბამისი ორგანოს მიმართ, რათა განსაზღვრონ საფასურები რადიოსიხშირული რესურსის ან ნომრების სარგებლობის უფლებებსა და საჯარო ან კერძო საკუთრებაში მოწყობილობების დამონტაჟების უფლებებთან დაკავშირებით, რომელიც ასახავს აღნიშნული რესურსების ოპტიმალური გამოყენების საჭიროებას. წევრ სახელმწიფოებს შეუძლიათ უზრუნველყონ აღნიშნული საფასურების ობიექტურად დასაბუთება, გამჭვირვალობა, არადისკრიმინაციული ხასიათი და თანაფარდობა მათთვის გათვალისწინებულ მიზანთან დაკავშირებით და გაითვალისწინოს 2002/21/EC დირექტივის (ჩარჩო დირექტივის) მე-8 მუხლით წარმოდგენილი მიზნები.

მუხლი 14

**ცვლილებები უფლებებსა და ვალდებულებებში**

1. ევროკავშირის წევრი სახელმწიფოები უზრუნველყოფენ, რომ ზოგად ავტორიზაციასთან, სარგებლობას და მოწყობილობის დამონტაჟებასთან დაკავშირებული უფლებების, პირობებისა და პროცედურების შეცვლა მოხდეს მხოლოდ ობიექტურად დასაბუთებულ შემთხვევებში და პროპორციული გზით, აუცილებლობის შემთხევვაში, რადიოსიხშირული რესურსის სარგებლობის უფლებებთან დაკავშირებით მოქმედი კონკრეტული პირობების გათვალისწინებით. გარდა იმ შემთხვევებისა, როდესაც შემოთავაზებული ცვლილებები უმნიშვნელოა და შეთანხმებულია უფლებებისა და ზოგადი ავტორიზაციის მფლობელთან, მოხდება ცვლილებების განხორციელების სურვილის შესახებ შეტყობინების წარდგენა სათანადო გზით, ხოლო დაინტერესებულ მხარეებს, მომხმარებლებისა და აბონენტების ჩათვლით, განესაზღვრებათ საკმარისი ვადა მათი მოსაზრებების გამოსახატავად შემოთავაზებულ ცვლილებებთან დაკავშირებით, რაც არ უნდა იყოს ოთხ კვირაზე ნაკლები, გარდა გამონაკლისი შემთხვევებისა.

2. ევროკავშირის წევრი სახელმწიფო არ შეზღუდავს ან გააუქმებს მოწყობილობის დამონტაჟების უფლებას ან რადიოსიხშირული რესურსის სარგებლობის უფლებებს მათ მიმართ განსაზღვრული ვადის ამოწურვამდე, გარდა იმ დადასტურებული და აუცილებელი შემთხვევებისა, როდესაც დანართისა და შესაბამისი ეროვნული დებულებების თანახმად უფლებების გაუქმების შემთხევვაში განისაზეღვრება კომპენსაცია.

მუხლი 15

**ინფორმაციის გამოქვეყნება**

1. წევრი სახელმწიფოები უზრუნველყოფენ უფლებების, პირობების, პროცედურების, საფასურების, მოსაკრებლებისა და ზოგად ავტორიზაციასთან, სარგებლობის უფლებებსა და მოწყობილობების დამონტაჟების უფლებებთან დაკავშირებით მიღებული გადაწყვეტილებების შესახებ შესაბამისი ინფორმაციის სათანადო გზით გამოქვეყნებას და მუდმივად განახლებას, აღნიშნულ ინფორმაციაზე დაინტერესებული მხარეების ადვილად დაშვების უზრუნველყოფის მიზნით.

2. იმ შემთხევვაში, თუ პირველი პუნქტით გათვალისწინებული ინფორმაცია, განსაკუთრებით მოწყობილობების დამონტაჟების უფლებებთან დაკავშირებული პროცედურებისა და პირობების შესახებ ინფორმაცია, წარმოდგენილი იქნება ხელისუფლების სხვადასხვა დონეზე, ეროვნული მარეგულირებელი ორგანო მიმართავს ყოველგვარ ძალისხმევას, შესაბამისი ხარჯის გათვალისწინებით, რათა შექმნას აღნიშნული ინფორმაციის მომხმარებლებზე მორგებული მიმოხილვა, ხელისუფლებისა და პასუხისმგებელი ორგანოების შესაბამის დონეებზე წარმოდგენილი ინფორმაციის ჩათვლით, რათა ხელი შეუწყოს მოწყობილობების დამონტაჟების უფლებებით სარგებლობას.

მუხლი 16

**მიმოხილვის პროცედურები**

კომისია პერიოდულად მიმოიხილავს ეროვნული ავტორიზაციის სისტემების ფუნქციონირებასა და საერთაშორისო მომსახურების უზრუნველყოფის დანერგვას ევროპული გაერთიანების ფარგლებში და უზრუნველყოფს ანგარიშგებას ევროპარლამენტისა და საბჭოს მიმართ პირველივე შემთხვევაში, 18(1) მუხლის მეორე ქვეპუნქტით გათვალისწინებული დირექტივის კანონიერ ძალაში შესვლის თარიღიდან არაუგვიანეს სამი წლისა. აღნიშნული მიზნისთვის, კომისიას შეუძლია მოითხოვოს ევროკავშირის წევრი სახელმწიფოებისგან ინფორმაცია, რომლის მიწოდებაც განხორციელდება ყოველგვარი უმიზეზო ვადაგადაცილების გარეშე.

მუხლი 17

**მოქმედი ავტორიზაციები**

1. 2002/21/EC დირექტივის (ჩარჩო დირექტივის) 9ა მუხლით გათვალისწინებული პირობების დარღვევის გარეშე, წევრი სახელმწიფოები წარმოადგენენ ზოგად ავტორიზაციებსა და ინდივიდუალურ სარგებლობის უფლებებს, რომლებიც უკვე იმყოფება კანონიერ ძალაში 2009 წლის 31 დეკემბრის მდგომარეობით წინამდებარე დირექტივის მე-5, მე-6, მე-7 მუხლებისა და დანართის შესაბამისად, არაუგვიანეს 2011 წლის 19 დეკემბრისა.

2. იმ შემთხევვაში, თუ პირველი პუნქტის გამოყენება გამოიწვევს უფლებების შემცირებას ან უკვე არსებული ზოგადი ავტორიზაციისა და სარგებლობის უფლებების გავრცობას, წევრ სახელმწიფოებს შეუძლიათ გაახანგრძლივონ აღნიშნული ავტორიზაციების და უფლებების მოქმედების ვადა არაუგვიანეს 2012 წლის 30 სექტემბრისა იმ პირობით, რომ ევროპული გაერთიანების კანონმდებლობით გათვალისწინებული სხვა ორგანიზაციების უფლებებს არ მიადგება უარყოფითი გავლენა აღნიშნულით. ევროკავშირის წევრმა სახელმწიფოებმა უნდა შეატყობინონ აღნიშნული ვადის გახანგრძლივების შესახებ კომისიას და მიუთითონ მისი მიზეზები.

3. იმ შემთხვევაში, თუ შესაბამისი ევროკავშირის წევრი სახელმწიფოები დაამტკიცებენ, რომ ავტორიზაციის პირობების გაუქმება ელექტრონულ საკომუნიკაციო ქსელებზე დაშვებასთან დაკავშირებით, რომლებიც წარმოდგენილი იყო კანონიერ ძალაში წინამდებარე დირექტივის გაფორმების თარიღამდე, შეუქმნის დაბრკოლებებს იმ ორგანიზაციებს, რომლებიც სარგებლობდნენ სხვა ქსელზე ნებადართული დაშვებით და თუ აღნიშნული ორგანიზაციებისთვის არ იქნება შესაძლებელი აწარმოონ მოლაპარაკება ახალ შეთანხმებებთან დაკავშირებული გონივრული კომერციული პირობებით, 18(1) მუხლის მეორე ქვეპუნქტით გათვალისწინებული განაცხადის წარდგენის თარიღამდე, წევრ სახელმწიფოებს შეუძლიათ მოითხოვონ შესაბამისი პირობ(ებ)ის დროებით გახანგრძლივება. აღნიშნული მოთხოვნები წარმოდგენილი უნდა იქნას არაუგვიანეს (18)1 მუხლის მეორე ქვეპუნქტით გათვალისწინებული განაცხადის წარდგენის თარიღისა და უნდა ითვალისწინებდეს პირობებსა და ვადას, რომლის განმავლობაშიც მოთხოვნილი იქნება ვადის გაგრძელება.

 ევროკავშირის წევრი სახელმწიფოები შეატყობინებენ კომისიას იმ მიზეზებს, რომელთა გამოც მოხდება ვადის გახანგრძლივების მოთხოვნა. კომისია განიხლავს აღნიშნულ მოთხოვნას ამ ევროკავშირის წევრ სახელმწიფოსა და შესაბამის ორგანიზაციაში/ორგანიზაციებში არსებული კონკრეტული სიტუაციის გათვალისწინებით, ასევე ევროპული გაერთიანების დონეზე შესაბამის მარეგულირებელი გარემოს უზრუნველყოფის აუცილებლობის მხედველობაში მიღებით. იგი მიიღებს გადაწყვეტილებას გასცეს ან უარყოს თუ არა მოთხოვნა, ხოლო იმ შემთხვევაში, თუ გადაწყვეტს მოთხოვნის გაცემას, ასევე მიიღებს გადაწყვეტილებას ვადის გაგრძელების მოცულობასა და აღწერილობაზე. კომისია შეატყობინებს მის გადაწყვეტილებას ევროკავშირის შესაბამის წევრ სახელმწიფოებს ვადის გახანგრძლივებასთან დაკავშირებით განაცხადის მიღებიდან ექვსი თვის განმავლობაში. აღნიშნული გადაწყვეტილებები გამოქვეყნდება ევროპული გაერთიანების ოფიციალურ ჟურნალში.

მუხლი 18

**გადატანა**

1. წევრი სახელმწიფოები მიიღებენ და გამოაქვეყნებენ კანონებს, რეგულაციებსა და ადმინისტრაციულ დებულებებს, რაც აუცილებელი იქნება წინამდებარე დირექტივით გათვალისწინებული მოთხოვნების დასაკმაყოფილებლად არაუგვიანეს 2003 წლის 24 ივლისისა. ისინი გაუგზავნიან ინფორმაციას კომისიას აღნიშნულის შესახებ.

 ისინი მიმართავენ აღნიშნულ ზომებს 2003 წლის 25 ივლისს.

 ევროკავშირის წევრი სახელმწიფოების მიერ აღნიშნული ღონისძიებების დამტკიცების შემთხვევაში, ისინი გაითვალისწინებენ აღნიშნული დირექტივის მითითებას ან თან დაურთავენ ამგვარ მითითებას მათი ოფიციალური გამოქვეყნების შემთხვევაში. აღნიშნული მითითების გაკეთების მეთოდი წარმოდგენილი იქნება ევროკავშირის წევრი სახელმწიფოს მიერ.

2. ევროკავშირის წევრი სახელმწიფოები შეატობინებენ კომისიას ეროვნული კანონმდებლობის დებულებების ტექსტს, რომელსაც ისინი დაამტკიცებენ წინამდებარე დირექტივით რეგულირებულ სფეროში, ასევე აღნიშნულ დირექტივაში შემდგომში შეტანილ ნებისმიერ ცვლილებას.

მუხლი 19

**კანონიერ ძალაში შესვლა**

წინამდებარე დირექტივა კანონიერ ძალაში შედის ევროპული გაერთიანების ოფიციალურ ჟურნალში მისი გამოქვეყნების დღიდან.

მუხლი 20

**ადრესატები**

წინამდებარე დირექტივა მოქმედებს ევროკავშირის წევრი სახელმწიფოების მიმართ.

შედგენილია ბრიუსელში, 2002 წლის 7 მარტს.

 ევროპარლამენტის სახელით ევროსაბჭოს სახელით

 პრეზიდენტი პრეზიდენტი

პ. კოქსი ჯ.ს. აპარიჩიო

**დანართი**

წინამდებარე დანართში მითითებული პირობები ითვალისწინებს იმ პირობების მაქსიმალურ ჩამონათვალს, რომლებიც შესაძლებელია თან ახლდეს ზოგად ავტორიზაციას (ნაწილი ა), რადიოსიხშირული რესურსების სარგებლობის უფლებებსა (ნაწილი ბ) და ნომრებით სარგებლობის უფლებებს (ნაწილი გ), რაც გათვალისწინებულია 16(1) მუხლითა და 11(1)(ა) მუხლით, 2002/21/EC დირექტივის (ჩარჩო დირექტივის) მე-5, მე-6, მე-7, მე-8 და მე-9 მუხლებით გათვალისწინებულ ფარგლებში.

**ა. პირობები, რომლებიც შესაძლებელია თან ახლდეს ზოგად ავტორიზაციას**

1. უნივერსალური მომსახურებების 2002/22/EC დირექტივის (უნივერსალური მომსახურებების შესახებ დირექტივის) შესაბამისად დაფინანსებაში შეტანილი ფინანსური წვლილი.

2. ადმინისტრაციული მოსაკრებელი წინამდებარე დირექტივის მე-12 მუხლის თანახმად.

3. მომსახურებების ურთიერთკავშირი და ქსელების ურთიერთჩართვა 2002/19/EC დირექტივის (დაშვების მინიჭების შესახებ დირექტივის) შესაბამისად.

4. საბოლოო მომხმარებლის მიერ ეროვნული ნუმერაციის გეგმიდან მიღებული ნომრების, ევროპის სატელეფონო ნუმერაციის სივრცის ნომრების, უნივერსალური საერთაშორისო თავისუფალი სატელეფონო ნომრებისა და, ტექნიკური და ეკონომიკური მიზანშეწონილობის შემთხვევაში, სხვა წევრი სახელმწიფოების ნუმერაციის გეგმებიდან მიღებულ ნომრებზე წვდომა და 2002/22/EC დირექტივასთან (უნივერსალური მომსახურების შესახებ დირექტივასთან) შესაბამისობის პირობა.

5. გარემოსა და ქალაქებისა და ქვეყნების დაგეგმარებასთან დაკავშირებული მოთხოვნები, ასევე საჯარო თუ კერძო მიწაზე დაშვებისა თუ სარგებლობის მინიჭებასთან დაკავშირებული პირობები და მახლობლად განთავსებასა თუ ობიექტების გაზიარებასთან დაკავშირებული პირობები 2002/22/EC დირექტივის (ჩარჩო დირექტივის) თანახმად და, შესაბამისობის შემთხვევაში, ნებისმიერი ფინანსური ან ტექნიკური გარანტიების უზრუნველყოფა, რაც აუცილებელი იქნება ინფრასტრუქტურის სამუშაოების ჯეროვნად მოსაყვანად სისრულეში.

6. „განსახორციელებელი ოპერაციები“ 2002/22/EC დირექტივის (უნივერსალური მომსახურების შესახებ დირექტივის) შესაბამისად.

7. პერსონალური მონაცემების და პირადი ცხოვრების ხელშეუხებლობის დაცვა, რაც დამახასიათებელია ელექტრონული საკომუნიკაციო სექტორისთვის ევროპარლამენტისა და საბჭოს 2002/58/EC დირექტივის (პირადი ცხოვრების ხელშეუხებლობისა და ელექტრონული კომუნიკაციების შესახებ დირექტივის) შესაბამისად.(\*)

(\*) ოფიციალური ჟურნალი L 201, 31.7.2002, გვ. 37.

8. ელექტრონული საკომუნიკაციო სექტორისთვის დამახასიათებელი მომხმარებელთა დაცვის წესები, რაც ითვალისწინებს პირობებს 2002/22/EC დირექტივის (უნივერსალური მომსახურების შესახებ დირექტივის) შესაბამისად და ასევე დაშვების პირობებს შეზღუდული შესაძლებლობების მქონე მომხმარებლებისთვის აღნიშნული დირექტივის მე-7 მუხლის შესაბამისად.

9. არალეგალური შინაარსის მქონე ინფორმაციის გადაცემასთან დაკავშირებული შეზღუდვები, შიდა ბაზარზე საინფორმაციო საზოგადოების მომსახურებების, განსაკუთრებით ელექტრონული ვაჭრობის გარკვეული კანონიერი ასპექტების შესახებ ევროპარლამენტისა და საბჭოს 2000 წლის 8 ივნისის 2002/31/EC დირექტივის[[9]](#footnote-10) შესაბამისად და სახიფათო შინაარსის მქონე ინფორმაციის გადაცემასთან დაკავშირებული შეზღუდვები ევროკავშირის წევრ სახელმწიფოებში სატელევიზიო სამაუწყებლო მომსახურებების შესრულებასთან დაკავშირებით კანონით, რეგულაციითა თუ ადმინისტრაციული აქტით გათვალისწინებული გარკვეული დებულებების კოორდინირების შესახებ საბჭოს 89/552/EEC დირექტივის[[10]](#footnote-11) 2ა(2) მუხლის თანახმად.

10. შეტყობინების პროცედურის თანახმად წარსადგენი ინფორმაცია წინამდებარე დირქტივის 3(3) მუხლისა და მე-11 მუხლით გათვალისწინებული სხვა მიზნების შესაბამისად.

11. კანონიერი მოსმენის უზრუნველყოფა კომპეტენტური ეროვნული ორგანოების მიერ 2002/58/EC დირექტივისა და პერსონალურ მონაცემთა დამუშავებასა და აღნიშნულ მონაცემთა თავისუფლად მოძრაობასთან დაკავშირებით ფიზიკური პირების უფლებების დაცვისა და მონაცემების თავისუფლად მოძრაობის შესახებ ევროპარლამენტისა და საბჭოს 1995 წლის 24 ოქტომბრის 95/46/EC დირექტივის[[11]](#footnote-12) შესაბამისად.

11ა. სარგებლობის პირობები საჯარო ორგანოებიდან წარმოდგენილ შეტყობინებებთან დაკავშირებით საზოგადოების მიმართ, საზოგადოების აშკარა მუქარის შესახებ გაფრთხილებისა და კატასტროფების შედეგების აღმოფხვრის მიზნით.

12. სარგებლობის პირობები უბედური მოვლენების ან ეროვნული ავარიული მდგომარეობის შემთხვევაში, გადაუდებელი დახმარების სამსახურებსა და შესაბამის ორგანოებს შორის კომუნიკაციის უზრუნველყოფის მიზნით.

13. ელექტრონული საკომუნიკაციო ქსელებით გამოწვეული ელექტრომაგნიტური ველების მიმართ საზოგადოების დაუცველობის დონის შეზღუდვასთან დაკავშირებული ზომები ევროპული გაერთიანების კანონმდებლობის შესაბამისად.

14. დაშვების ვალდებულებები, გარდა წინამდებარე დირექტივის 6(2) მუხლით გათვალისწინებული ვალდებულებებისა, რომლებიც გამოიყენება იმ ორგანიზაციების მიმართ, რომლებიც უზრუნველყოფენ ელექტრონულ საკომუნიკაციო ქსელებსა და მომსახურებებს, 2002/19/EC დირექტივის (დაშვების მინიჭების შესახებ დირექტივის) თანახმად.

15. საჯარო საკომუნიკაციო ქსელების ინტეგრირების უზრუნველყოფა 2002/19/EC დირექტივისა (დაშვების მინიჭების შესახებ დირექტივისა) და 2002/22/EC დირექტივის (უნივერსალური მომსახურების შესახებ დირექტივის) თანახმად, რაც ითვალისწინებს ელექტრომაგნიტური ჩარევის პრევენციას ელექტრონულ საკომუნიკაციო ქსელებსა და/ან მომსახურებებს შორის ევროსაბჭოს 1989 წლის 3 მაისის 89/36/EEC დირექტივის თანახმად წევრი სახელმწიფოების კანონმდებლობების მიახლოების შესახებ ელექტრომაგნიტურ შეთავსებადობასთან დაკავშირებით.[[12]](#footnote-13)

16. საჯარო ქსელების დაცულობა არაავტორიზებული დაშვებისგან 2002/58/EC დირექტივის (პირადი ცხოვრების ხელშეუხებლობისა და ელექტრონული კომუნიკაციების შესახებ დირექტივის) შესაბამისად.

17. რადიოსიხშირული რესურსების სარგებლობის პირობები, 1999/5/EC დირექტივის 7(2) მუხლის შესაბამისად, რა შემთხვევაშიც აღნიშნული სარგებლობა არ ხორციელდება ინდივიდუალური სარგებლობის უფლების გაცემის საფუძველზე წინამდებარე დირექტივის 5(1) მუხლის შესაბამისად.

18. 2002/21/EC დირექტივის (ჩარჩო დირექტივის) მე-17 მუხლით გათვალისწინებულ სტანდარტებთან და/ან სპეციფიკაციებთან შესაბამისობის უზრუნველსაყოფად შემუშავებული ღონისძიებები.

19. გამჭვირვალობის უზრუნველყოფის ვალდებულება იმ საჯარო საკომუნიკაციო ქსელების პროვაიდერების მიმართ, რომლებიც უზრუნველყოფენ საზოგადოებისთვის ხელმისაწვდომი ელექტრონული საკომუნიკაციო მომსახურების გაწევას საბოლოო დაკავშირების მიზნით, 2002/21/EC დირექტივის (ჩარჩო დირექტივის) მე-8 მუხლით გათვალისწინებული მიზნებისა და პრინციპების შესაბამისად, ინფორმაციის გამჟღავნება ნებისმიერ პირობასთან დაკავშირებით, რომელიც ზღუდავს დაშვებას და/ან მომსახურებების გამოყენებას, რა შემთხვევაშიც აღნიშნული პირობები იქნება ნებადართული წევრი სახელმწიფოების მიერ ევროპული გაერთიანების კანონმდებლობის შესაბამისად, და აუცილებლობისა და პროპორციულობის შემთხვევაში, დაშვება ეროვნული მარეგულირებელი ორგანოების მიერ აღნიშნულ ინფორმაციაზე, რაც აუცილებელი იქნება გამჟღავნებული ინფორმაციის სიზუსტის შესამოწმებლად.

**ბ. პირობები, რომლებიც შესაძლებელია თან ახლდეს რადიოსიხშირული რესურსების სარგებლობის უფლებებს**

1. მომსახურების გაწევის ან იმ ტიპის ტექნოლოგიის გამოყენების ვალდებულება, რომელტან დაკავშირებითაც გაიცა სიხშირული რესურსის სარგებლობის უფლება, აუცილებლობის შემთხვევაში, დაფარვისა და ხარისხის შესახებ მოთხოვნების ჩათვლით.

2. სიხშირული რესურსების ეფექტური სარგებლობა 2002/21/EC დირექტივის (ჩარჩო დირექტივის) შესაბამისად.

3. ტექნიკური და საოპერაციო პირობები, რაც აუცილებელია საზიანო ჩარევის თავიდან ასაცილებლად და ელექტრომაგნიტური ველების მიმართ საზოგადოების დაუცველობის დონის შეზღუდვისთვის, რა შემთხვევაშიც აღნიშნული პირობები განსხვავდება ზოგად ავტორიზაციაში გათვალისწინებული პირობებისგან.

4. წინამდებარე დირექტივის მე-5 მუხლის თანახმად მაქსიმალური ხანგრძლივობა, ეროვნული სიხშირის გეგმაში განხორციელებული ცვლილებების მიხედვით.

5. უფლებების გადაცემა უფლებების მფლობელის ინიციატივით და აღნიშნული გადაცემის პირობები 2002/21/EC დირექტივის (ჩარჩო დირექტივის) შესაბამისად.

6. სარგებლობის საფასურები წინამდებარე დირექტივის მე-13 მუხლის თანახმად.

7. ნებისმიერი ვალდებულება, რომელსაც იკისრება სარგებლობის უფლების მქონე ორგანიზაცია კონკურენტული ან შედარებითი შერჩევის პროცედურის განმავლობაში.

8. რადიოსიხშირული რესურსის სარგებლობასთან დაკავშირებით შესაბამისი საერთაშორისო ხელშეკრულებებით გათვალისწინებული ვალდებულებები.

9. რადიოსიხშირული რესურსების ექსპერიმენტული გამოყენებისთვის დამახასიათებელი ვალდებულებები.

**გ. პირობები, რომლებიც შესაძლებელია თან ახლდეს ნომრების სარგებლობის უფლებებს**

1. იმ მომსახურების განსაზღვრა, რომლისთვისაც უნდა მოხდეს ნომრის გამოყენება, აღნიშნული მომსახურების გაწევასა და, ყოველგვარი ეჭვის თავიდან არიდების მიზნით, სატარიფო პრინციპებსა და მაქსიმალურ ფასებთან დაკავშირებული ნებისმიერი მოთხოვნა, რაც შესაძლებელია გამოყენებულ იქნას კონკრეტული ნომრების დიაპაზონში მომხმარებელთა დაცვის უზრუნველყოფის მიზნით 2002/21/EC დირექტივის (ჩარჩო დირექტივის) 8(4)(ბ) მუხლის შესაბამისად.

2. ნომრების ეფექტური გამოყენება 2002/21/EC დირექტივის (ჩარჩო დირექტივის) შესაბამისად.

3. ნომრის პორტირებასთან დაკავშირებული მოთხოვნები 2002/22/EC დირექტივის (უნივერსალური მომსახურების შესახებ დირექტივის) შესაბამისად.

4. საჯარო საცნობარო სააბონენტო ინფორმაციის უზრუნველყოფის ვალდებულება 2002/22/EC დირექტივის (უნივერსალური მომსახურების შესახებ დირექტივის) მე-5 და 25-ე მუხლების შესაბამისად.

5. წინამდებარე დირექტივის მე-5 მუხლის შესაბამისად მაქსიმალური ხანგრძლივობა, ეროვნული ნუმერაციის გეგმაში ნებისმიერი ცვლილების მიხედვით.

6. უფლებების გადაცემა უფლებების მფლობელის ინიციატივით და აღნიშნული გადაცემის პირობები 2002/21/EC დირექტივის (ჩარჩო დირექტივის) შესაბამისად.

7. სარგებლობის საფასურები წინამდებარე დირექტივის მე-13 მუხლის თანახმად.

8. ნებისმიერი ვალდებულება, რომელსაც იკისრება სარგებლობის უფლების მქონე ორგანიზაცია კონკურენტული ან შედარებითი შერჩევის პროცედურის განმავლობაში.

9. რადიოსიხშირული რესურსის სარგებლობასთან დაკავშირებით შესაბამისი საერთაშორისო ხელშეკრულებებით გათვალისწინებული ვალდებულებები.

1. \* ოფიციალური ჟურნალი L 108, 24.04.2002, გვ. 21.

\*\* ოფიციალური ჟურნალი L 337, 18.12.2009, გვ. 37.

 ოფიციალური ჟურნალი C 365 E, 19.12.2000, გვ. 230 და ოფიციალური ჟურნალი C 270 E, 25.9.2001, გვ. 182. [↑](#footnote-ref-2)
2. ოფიციალური ჟურნალი C 123, 25.4.2001, გვ. 55. [↑](#footnote-ref-3)
3. ევროპარლამენტის 2001 წლის 1 მარტის მოსაზრება (ოფიციალური ჟურნალი C 277, 1.10.2001, გვ. 116), საბჭოს 2001 წლის 17 სექტემბრის ზოგადი პოზიცია (ოფიციალური ჟურნალი C 337, 30.11.2001, გვ. 18) და ევროპარლამენტის 2001 წლის 12 დეკემბრის გადაწყვეტილება (ჯერ არ გამოქვეყნებულა ოფიციალურ ჟურნალში). საბჭოს 2002 წლის 14 თებერვლის გადაწყვეტილება. [↑](#footnote-ref-4)
4. ოფიციალური ჟურნალი L 91, 7.4.1999, გვ. 10. [↑](#footnote-ref-5)
5. ოფიციალური ჟურნალი L 320, 28.11.1998, გვ. 54. [↑](#footnote-ref-6)
6. იხილეთ წინამდებარე ოფიციალური ჟურნალის მე-7 გვერდი [L 108, 24.4.2002]. [↑](#footnote-ref-7)
7. იხილეთ წინამდებარე ოფიციალური ჟურნალის 33-ე გვერდი [L 108, 24.4.2002]. [↑](#footnote-ref-8)
8. იხილეთ წინამდებარე ოფიციალური ჟურნალის 51-ე გვერდი [L 108, 24.4.2002]. [↑](#footnote-ref-9)
9. ოფიციალური ჟურნალი L 178, 17.7.2000, გვ. 1. [↑](#footnote-ref-10)
10. ოფიციალური ჟურნალი L 298, 17.10.1989, გვ. 23. დირექტივაში ცვლილება განხორციელდა ევროპარლამენტისა და საბჭოს 97/36/EC დირექტივის თანახმად (ოფიციალური ჟურნალი L 202, 30.7.1997, გვ. 60). [↑](#footnote-ref-11)
11. ოფიციალური ჟურნალი L 281, 23.11.1995, გვ. 31. [↑](#footnote-ref-12)
12. ოფიციალური ჟურნალი L 139, 23.5.1989, გვ. 19. დირექტივაში ბოლო ცვლილება განხორციელდა 93/68/EEC დირექტივის თანახმად (ოფიციალური ჟურნალი L 220, 30.8.1993, გვ. 1). [↑](#footnote-ref-13)